Stručnjaci strahuju da siromaštvo i loši sanitarni sistemi mogu otežati suzbijanje korona virusa u Africi\n"Mislim da Afrika treba da se probudi. Moj kontinent treba da se probudi", rekao je šef SZO Gebrejesus iz Etiopije.\nSijera Leone, gde još nije bilo zabeleženih slučaja, zabranio je okupljanje više od 100 ljudi, ali su iz tog izuzete pijace na kojima se skupljaju hiljade ljudi. Kupci i prodavci na takvim pijacama kažu da ne mogu da si priušte da ne dođu. "Još nemamo taj virus ovde, pa zašto da prestanemo", rekla je za Rojters jedna prodavačica.\nU Keniji je najavljeno da će svako ko po dolasku u zemlju ne ode u samoizolaciju biti uhapšen, ali ne postoji sistem nadziranja ljudi koji su došli, dok neki krše pravila, ukazuje Rojters. Jedan poslanik je ove nedelje isteran iz parlamenta uz uzvike "Karantin! Karantin" pošto je nedavno došao iz Londona.\nU Obali Slonovače, gde je bilo šest slučajeva, neki smatraju da je previše što vlada traži da se drže na rastojanju od jednog metra i da neumoljivo peru ruke. "Ljudi malo preteruju. Ta bolest se ovde zaista nije mnogo proširila i plaše nas da se ne pozdravljamo i da nosim maske", rekao je 28-godišnji vozač.\nElektričar Nikolas Mašebele kaže za BBC da će virus "ako dođe ovde, ubiti sve", ukazujući da stanovnici tog naselja nemaju novac da kupuju higijenske proizvode.


VUČIĆ: Ostvario sam najveću izbornu pobedu!\nPredsednik Srpske napredne stranke Aleksandar Vučić izjavio je da je ta stranka ostvarila ubedljivu pobedu u opštinama Lučani, Kladovo, Doljevac i Kula, gde su danas održani lokalni izbori.\nLista oko SNS na izborima u Lučanima osvojila jе 66,25 odsto, ili 27 mandata, a Savеz za Srbiju 9,57 odsto, ili, u mandatima, SNS 27 mandata, a SZS 4, dok su cеnzus prеšlе Grupa građana “Jеdan tim” sa 7,24 odsto i SPS sa 6,37 odsto i imaćе po dva mandata, rekao je Vučić.\n“U Doljеvcu jе SNS osvojila 83,4 odsto, a cеnzus su prеšlе Jеdinstvеna Srbija sa nеšto višе od 6 odsto, i SPS sa 5,52 odsto. U Kladovu jе SNS osvojila 59 odsto, dok su cеnzus prеšlе SPS i PUPS. Na izborima u Kuli lista okupljеna oko SNS osvojila jе 59,68 odsto glasova ili 20 mandata. SPS jе dobila 11,1 odsto, ili pеt mandata, Grupa građana “Kritična masa” 8,9 odsto i POKS 6,67”, naveo je lider SNS.\nOn je kazao da je ova pobeda veoma važna i velika nagrada za SNS, jer su dobili podršku 34.000 građana.\nRekao sam u jednoj emisiji da je SNS na svom istorijskom maksimumu, naveo je Vučić i čestitao stranci.\nVučić je kazao da u opštinama u kojima su danas bili izbori, “ima još puno posla kako bi se unapredio život građana”.\n“Nije popularnost koliko ćete da viknete, da agresiju sprovodite kroz medije, ljudi žele da vide politiku, ideje, znali smo da drastično padaju, a mi da drastično rastemo”, kazao je Vučić.\nPo njegovim rečima, da su u Beogradu danas bili izbori, SNS bi imala značajno više glasova nego na na prethodnim izborima, a da bi na nivou Srbije razlika bila “nikada veća”. On je kazao i da on se “ne raduje padu rejtinga opozicije”, jer želi da ona bude “ozbiljna”, kako bi “vodili debatu po svim pitanjima”.


Državljani Srbije i dalje ne mogu u Crnu Goru – SNEWS\nBy SNews 13. Juna 2020. 513 No comment\nInstitut za javno zdravlje ažurirao je listu zemalja iz kojih dolazak u Crnu Goru ne predstavlja predmet posebnih ograničenja i javno zdravstvenih mjera, a na njoj nema Srbije, prenosi RTCG\nIz IJZ su kazali da je prilikom ažuriranja liste posebna pažnja je bila posvjećena značaju prekogranične saradnje i otvaranju granice sa Srbijom. U vidu su, kako su naveli, takođe imali dobrosusjedske odnose, brojne i razvijene privatne, porodične i ekonomske odnose Crne Gore i Srbije.\n“Međutim, na odluku da se Srbija još uvijek ne uvrsti na listu zemalja uticala je prije svega nejasna situacija sa epidemiološkim podacima, odluka zdravstvenih institucija Republike Srbije da se više hiljada inficiranih uklone sa spiska zaraženih jednim aktom, povećanje broja oboljelih poslednjih dana a samim tim i izvjesno pogoršanje epidemiološke situacije. U svemu ovome, poseban problem predstavljao je potpuni izostanak odgovora na blagovremeni i profesionalni upit Instituta za javno zdravlje Crne Gore, koji je imao za cilj razmjenu epidemioloških podatka i otklanjanje svih nedoumica”, pojasnili su iz IJZ.\nKazali su da je to bio jedini mogući i ispravan put za popuštanje mjera i ispunjavanje interesa obje strane.\n“Sigurni smo da je svima jasno da je uloga Instituta za javno zdravlje isključivo zaštita i unapređenje zdravlja građana Crne Gore i njihovih gostiju. Bez obzira na svo razumljivo nestrpljenje koje postoji oko otvaranja granica sa Republikom Srbijom, takav potez, bez jasne epidemiološke potpore i dokaza koji bi ukazivali da je otvaranje granica moguće bez prihvatljivog rizika po zdravlje svih u Crnoj Gori, u ovom trenutku nije moguć”, naveli su iz IJZ.\n-Pet država skinute sa liste\nPet država, Egipat, Haiti, Irak, Izrael i Surinam, uklonjene su sa spiska iz kojih je dozvoljen dolazak i boravak u Crnoj Gori, pošto je u njima došlo do pogoršanja epidemiološke situacije, tako da je stopa aktivnih slučajeva u određenim državama trenutno iznad 25 na 100.000 stanovnika\n“U skladu sa ranije utvrđenom dinamikom Institut za javno zdravlje Crne Gore izvršio je analizu dostupnih epidemioloških podataka i spram njih sproveo ažuriranje liste država iz kojih dolazak u Crnu Goru ne predstavlja predmet posebnih ograničenja i javno zdravstvenih mjera”, saopštio je IZJ.\nLista ove sedmice neće biti proširena jer nije bilo država koje su u periodu od poslednjeg ažuriranja ispunile zacrtani kriterijum.\nDozvoljen ulazak državljanima 122 zemlje\nU Crnu Goru je, shodno odlukama Nacionalnog koordinacionog tijela za zarazne bolesti (NKT), od ponedjeljka dozvoljen ulazak građanima 122 države.\nAžurirana lista počinje sa primjenom u ponedeljak 15. juna.\nTagovi: COVID-19 Crna Gora Institut za javno zdravlje Crne Gore


Zahvaljujući podršci Gradske uprave Trebinje: Uskoro 35 stanova za mlade bračne parove\nFoto: Zgrada će se graditi u užem centru grada\nU cilju zadržavanja većeg broja mladih ljudi u Trebinju, Gradska uprava je najavila gradnju stambene zgrade za mlade bračne parove, sa subvencioniranom cijenom kvadrata koja bi trebala iznositi 1.000 KM, uz PDV.\nPrema riječima zamjenika gradonačelnika Trebinja Mirka Ćurića, početak izgradnje je predviđen za april ili početak maja, a još se traga za optimalnim modalitetom te preciznijim definiranjem uvjeta i procedura.\n- Zgrada će se graditi u užem centru grada, na prostoru kompleksa bivše kasarne, a trebalo bi da ima 35 stambenih jedinica. Grad Trebinje kao organizator aktivnosti treba da uveže zainteresirane mlade bračne parove, kreditora i izvođača radova, osigura olakšice, preuzme dio obaveza i rizika kako bi cijena stambenog kvadrata bila jeftinija od tržišne - pojasnio je Ćurić.\nĆurić: Preuzeti obaveze\nU toku je priprema rada na javnom pozivu koji će preciznije utvrditi uvjete, prava i obaveze svih strana u projektu, te da je realno očekivati da do 15. februara sve bude definirano kako bi se krenulo s raspisivanjem tenderske procedure i gradnjom.\n- Iako su na do sada osmišljenom moguće izmjene, osnovi programa već su poznati. Uz cijenu kvadrata koja bi trebalo da iznosi oko 1.000 KM plus PDV, mladi bračni par neće imati pravo promjene vlasništva nad nekretninom, najvjerovatnije u narednih 10 godina, kako ne bi došlo do neželjene situacije da ljudi počnu da trguju tim stanovima. Takođe, parovi koji imaju ukupna primanja više od 1.700 KM vjerovatno neće moći da apliciraju za te stanove - naglasio je Ćurić.\nUz subvencioniranu stanogradnju, Gradska uprava je za narednu godinu planirala sredstva za niz socijalnih i programa podrške porodici i natalitetu. To su naknada za sklapanje braka osobama starijim od 38 godina, materinski dodatak za nezaposlene, finansiranje treće vantjelesne oplodnje, te novčana pomoć djeci na selu.\nTrebinje Mirko Ćurić\nTrebinjski penzioneri naložili badnjak\nNovogodišnje raspoloženje u bh. gradovima: Provod u najluđoj noći zavisi od dubine novčanika


Knežević: Pred Vladom veliki izazovi\nVlasnik Atlas grupe Duško Knežević ocijenio je da pred Vladom nije lak zadatak jer se Crna Gora nalazi u ključnoj fazi evroatlanskih integracija, tim prije što se to dešava u periodu ekonomske krize, kao i da su ključni izazovi podizanje operativnosti sistema, institucija i državnog aparata.\nKnežević je u intervjuu za Dnevne novine rekao da se operativnost može postići ukoliko se rezultati postave kao mjerila i nađe pravi balans između fiskalnog konzervatizma i socijalno progresivne politike.\nOn je ocijenio i da u Crnoj Gori postoji jako loša klima prema domaćim, ali i prema stranim investitorima. Kako je dodao, to mora da se promijeni, jer ako prema svima od starta imamo negativan stav, onda se nanosi velika šteta prije svega građanima Crne Gore.\n„Moramo shvatiti da Crna Gora nije jedina investiciona destinacija na svijetu, a kapital je jako osjetljiv na takve stvari. Ne kažem da loše primjere kojih je bilo i kojih će sigurno i dalje biti ne treba kritikovati i isticati, ali stvaranje bespotrebne histerije oko investitora i ulaganja, može samo da nam nanese ozbiljnu i dugotrajnu štetu”, rekao je Knežević.\nOn je dodao da zbog svojih veza sa državnim establišmentom nikada nijedan posao nije dobio pod povlašćenim uslovima. „S obzirom na to da smo uvijek opravdano ili neopravdano pod budnim okom javnosti, vjerujem da bi bilo kakav ustupak učinjen Atlas grupi ili meni lično odmah bio zapažen i izdvojen”, dodao je on.\nPrema njegovim riječima, jedan od velikih potencijala Crne Gore je proizvodnja energije iz obnovljivih izvora, a Atlas grupa radi izradu fizibiliti studije sa kompanijom Qsolar ltd iz Holandije, koja je fokusirana na razvoj industrije proizvodnje energije iz solarnih potencijala i investitor u velike projekte u solarnoj industriji uglavnom u zemljama Beneluksa i Njemačkoj.\nOn je takođe rekao da kada je riječ o razvoju bolničkog kompleksa u Meljinama očekuju da će lokalna samouprava uskoro donijeti novi urbanistički plan. Kako je naveo, trenutno su u pregovorima sa nekoliko potencijalnih partnera za bolnički dio te da su i vrlo blizu dovođenja ozbiljnog strateškog partnera. „To nas svakako ne zaustavlja u razvoju same bolnice i obogaćivanju njenih kapaciteta i bez obzira na tok pregovora počećemo gradnju kardiovaskularnog bloka”, dodao je on.\nKnezević je rekao i da je zvanično otvaranje Atlas kapital centra planirano u martu, iako će, kako je rekao, i prije toga mnogi poslovni prostori biti useljeni s obzirom na to da će kupci i zakupci biti u prilici da već tokom ovog mjeseca počnu sa uređenjem enterijera. „ Pored hotela koji će biti iz poznatog lanca sa Bliskog Istoka, u centru će biti zastupljeni poznati brendovi poput Luj Vitona, Hugo Bosa, Pal Zilerija, Rej bana, Baldininija, Fabija, Ćezare Pjaćotija i drugih”, naveo je on.\nOn je ponovio da je cilj afere Telekom, o navodnoj korupciji u privatizaciji te kompanije u kojoj se pominjelo i njegovo ime da se „u toku predizborne kampanje, bez ikakvih dokaza, anatemišu i moralno diskredituju pojedinci i kompanije”.\n„Mogu da razumijem da smo neminovno u centru pažnje kao grupacija koja je kroz razne kompanije značajno prisutna u ključnim oblastima finansijskog poslovanja i važnim investicionim projektima. Jasno mi je i da senzacionalizam postaje glavna tema mnogih političkih kampanja, kao i glavni izvor profita mnogih medija. Ali ni do sada nijesam, a ni u buduće neću učestvovati u pokušajima da se bilo Atlas grupa bilo ja koristimo za dnevno političke razmirice i senzacionalističke naslovnice”, dodao je Knežević.\nVlasnik Atlas grupe je u intervjuu za Dnevne novine rekao i da je slobodno vrijeme luksuz koji mu je često nedostupan. „Moja porodica i moji prijatelji to znaju, i vjerovatno i to sa pravom zamjeraju mi na vremenu koje im ne posvećujem. Ipak, svaki slobodni trenutak pokušavam da posvetim svojoj porodici i djeci, što opet nije lako jer oni već imaju svoje puteve na internacionalnim univerzitetima i školama i u profesionalnom sportu”, objasnio je Knežević.\nKako je rekao, žao mu je što nema i više vremena za biografije istorijskih i savremenih ličnosti i djela svjetskih ekonomista koje voli da čita, ali da pokušava bar da ne propušta blogove uglednih kolumnista poput Pola Krugmana i Tomasa Friedmana.\nKako je dodao, sport je uvijek bio bitan dio njegovog života, a nekada su to bili košarka i vaterpolo. „Danas sam mnogo češće u prilici da to bude vožnja bicikla u prirodi ili trening u teretani”, kazao je vlasnik Atlas grupe.


Tanjug 12. jula 2021. 13:28\nRIM – Poglavar rimokatoličke crkve papa Franja provešće još nekoliko dana u bolnici kako bi se oporavio nakon hiruške intervencije koju je imao 4. jula , saopšteno je danas iz Vatikana.\nVatikan je ranije najavio da će papa biti otpušten iz rimske Gameli poliklinike krajem prethodne nedelje, ali je u današnjem saopštenju obrazloženo da mora da ostane nešto duže u bolnici zbog postoperativnog tretmana i „kako bi se u potpunosti sproveli terapija i rehabilitacija“, preneo je AP.\nHirurzi su 84-godišnjem papi odstranili deo kolona zbog, kako su lekari formulisali, „ozbiljnog suženja“.\nPapa Franja se juče prvi put pojavio u javosti od kako je izvršena operacija i, kako su preneli mediji, izgledalo je da je u dobroj formi dok je obavljao nedeljnu molitvu na balkonu X sprata rimske bolnice.\nNedeljno obraćanje javnosti papa je iskoristio da uputi apel da se svima obezbedi besplatno zdravstveno osiguranje.


Da li Veliki zeleni zid može da zaustavi širenje pustinje? - Život - Dnevni list Danas\nPočetna » Život » Da li Veliki zeleni zid može da zaustavi širenje pustinje?\n1Piše: Klima101.rs /Jovana Stanković 22. septembra 2020. 07.52 Izmenjeno: 07.53\nSahel, koji se naziva i srcem Afrike, bio je tokom svoje istorije bogat plodnim zemljištem i dobrim uslovima za uzgoj stoke, što je ovu regiju činilo pogodnom za život ljudi. Međutim, kako se Sahel nalazi južno od Sahare, poljoprivredna praksa je uz nepovoljne vremenske uslove dovela do degradacije kvaliteta zemljišta, a širenjem pustinje uslovi za život su postali znatno teži, piše Jovana Stanković za portal Klima101.rs.\nFoto: Pixabay / zakibmsr\nFoto: Pixabay / djsudermann\nNa pola puta do krajnjeg roka izgradilo se samo četiri odsto zida\nAfrika, klima, klima 101, pustinja, Sahara, zeleni pojas\n22. septembra 2020. u 13.50\nTakav zid bi neminovno doveo do neželjenih klimatskih promena u Evropi.


Hilari Klinton: Nikada neću zaboraviti gostoprimstvo Kosova - Gorapress.net\n13.06.2019. u 07:54\nHilari Klinton: Nikada neću zaboraviti gostoprimstvo Kosova\nU Prištini je održana Međunarodna konferencija o sigurnosti "20 godina slobode- vizija održivog mira". Prisutnima se video porukom obratila bivša američka državna sekretarka Hilari Klinton, koja je govorila o prijateljstvu SAD i Kosova.\nKlintonova se zahvalila nekadašnjoj predsednici Kosova Atifete Jahjagi na njenoj požrtvovanosti, podsećajući da je imala čast da sa njom putuje i predstavlja žene i njihova prava.\n"Nikada neću zaboraviti dan kada sam posetila izbeglički kamp u Makedoniji tokom NATO bombardovanja. Nikada neću zaboraviti gostoprimstvo Kosova i sastanke koje sam imala sa vama. Danas, još jednom pokazujemo uzajamno poštovanje i našu zajedničku humanost", kazala je ona.\nPutem video poruke obratio se i nekadašnji britanski premijer Toni Bler, koji je kazao da je intervencijom NATO alijanse zaustavljeno etničko čišćenje i rat na Kosovu.\n"Čestitam građanima Kosova na svim naporima, takođe, primetne su i značajne promene u Srbiji i celom regionu. Takođe svesni smo mnogih izazova koji su pred vama. Za stvaranje trajnog mira neophodni su vreme, trud i hrabrost. Napredak će zahtevati i teške odluke, ali sve ste to prošli i u prošlosti", kazao je on.\nBivši komandant NATO-a Vesli Klark podsetio je da je pre 20 godina Severnoatlanski savez koji je činilo više od 30 zemalja i 50 hiljada vojnika intervenisao na Kosovu. Klark je kazao da je time zaustavljeno iseljavanje civilnog stanovništva i okončan rat.\n"Sećam se tog 12. juna kada me je telefonom u 1 sat ujutru pozvao Havijer Solana, koji je rekao: Vesli, Rusi su stigli na prištinski aerodrom, šta da radim? Rekao sam mu generalni sekretare, ujutru ćemo poslati KFOR. KFOR je bio na Kosovu i ja sam bio veoma ponosan. Oni su došli naoružani, ali su došli kako bi uspostavili mir", rekao je Klark.\nNa Međunarodnoj konferenciji posvećenoj sigurnosti govorili su i predstavnici Kosova.\nBivša predsednica Kosova Atifete Jahjaga istakla je da intervencija NATO alijanse predstavljala sprečavanje genocida, kako je rekla, kriminalnog režima Slobodana Miloševića.\nPremijer Ramuš Haradinaj govorio je o važnosti konsolidacije bezbednosnih institucija sa zakonom.\n"Vojska Kosova je danas moderna sila, sačinjena od pripadnika svih nacionalnosti. Moram da naglasim i da Kosovo i dalje poštuje misiju KFOR", kazao je Haradinaj.\nMeđunarodnoj konferenciji o sigurnosti pod nazivom "20 godina slobode, vizija održivog mira" prethodile su brojne aktivnosti koje su upriličene u čast obeležavanja 20. godišnjice od ulaska NATO snaga na Kosovu.


Vuković: Zaslužili smo obilježja olimpijskog grada | Palelive.com\nPočetna Novosti Grad Istočno Sarajevo Vuković: Zaslužili smo obilježja olimpijskog grada\nVuković: Zaslužili smo obilježja olimpijskog grada\nNa kružnoj raskrnici ulica Stefana Nemanje i Cara Lazara u opštini Istočno Novo Sarajevo postavljeni su olimpijski krugovi, a gradonačelnik Istočnog Sarajeva Nenad Vuković ocijenio je da je ovaj grad zaslužio da dobije olimpijska obilježja.\nVuković je istakao da je grad finansirao izradu i postavljanje olimpijskih krugova, te da Istočno Sarajevo treba da ima obilježja kojima će pokazati da je riječ o olimpijskom gradu, saopšteno je iz Gradske uprave.\n“Olimpijski krugovi koje je postavio grad Istočno Sarajevo uvijek će nas podsjećati da smo dio velikih manifestacija, ali i motivisati da tragamo za novim afirmativnim događajima”, naveo je Vuković.\nGrad Istočno Sarajevo će olimpijske krugove na trajno korištenje ustupiti opštini Istočno Novo Sarajevo.\nGradovi Istočno Sarajevo i Sarajevo domaćini su zimskog Evropskog omladinskog olimpijskog festivala /EJOF/ 2019, koji je otvoren u nedjelju, 10. februara, a ceremonija zatvaranja zakazana je večeras za 19.30 časova ispred zgrade Gradske uprave Istočno Sarajevo.\nNa ceremoniji zatvaranja obratiće se predsjedavajući Predsjedništva BiH Milorad Dodik, a prisustvovaće predsjednik Republike Srpske Željka Cvijanović, predsjednik Vlade Srpske Radovan Višković, kao i članovi Predsjedništva BiH Željko Komšić i Šefik DŽaferović.\nEJOF 2019 okupio je više od 1.500 mladih sportista iz 46 evropskih zemalja koji su se takmičili u osam sportova – alpsko skijanje, biatlon, nordijsko skijanje, snoubording, umjetničko klizanje, brzo klizanje, hokej i karling.\n(www.palelive.com / Srna / Foto Avaz)\nPrethodni članakNa proljeće izgradnja Muzeja odbrambeno-otadžbinskog rata\nNaredni članakVelika Britanija pobijedila Švajcarsku i osvojila zlato


Zloglasni Klark pomaže Prištini da napravi vojsku? – Objektivni\nPočetna/Iz minuta u minut/Zloglasni Klark pomaže Prištini da napravi vojsku?\nZloglasni Klark pomaže Prištini da napravi vojsku?\nČovek koji je vodio akciju bombardovanja SRJ 1999. dolazi u posetu kosovskim zvaničnicima\nVesli Klark, penzionisani američki general koji je svojevremeno komandovao NATO bombardovanjem Srbije, stiže na Kosovo! Cilj posete je, navode iz Prištine, pomoć u vezi s radom Kosovskih bezbednosnih snaga (KBS), a poznavaoci prilika ocenjuju za Kurir da je krajnja namera – formiranje Vojske Kosova!\nPosetu Klarka potvrdio je ministar odbrane Kosova Armend Mehaj, koji ga je i pozvao. Kako je objasnio, putem video poziva je razgovarao sa Klarkom koji je rado prihvatio poziv da poseti Kosovo i Metohiju, kao i da „svojim savetima podrži realizaciju strateških i operativnih ciljeva Ministarstva odbrane i Kosovskih bezbednosnih snaga“. Mehaj je na Fejsbuku napisao da je sa Klarkom, koji je vodio NATO operacije agresije na SRJ 1999. godine, razgovarao oko sat vremena, i da je to „velika čast i privilegija“, te dodao da je Klark poziv da poseti ministarstvo i KBS „sa zadovoljstvom prihvatio“, a da će poseta uskoro biti realizovana.\nKomandant odbrane Košara, pukovnik u penziji Ljubinko Đurković za Kurir kaže da ovu Klarkovu posetu Kosovu vidi kao njegov povratak na mesto zločina.\n– Verujem da želi da minimizira zločin iz 1999. godine, kada su protivpravno bombardovali SR Jugoslaviju. Takođe, NATO pakt je tada poražen i na Košarama i na Kosovu i Metohiji, ali i dalje verovatno želi da svetskom javnom mnjenju da do znanja da su ipak postigli neki cilj, a to je potencijalno stvaranje vojske Kosova – smatra Đurković.\nklark kosovo i metohija priština


Uspostavljanje buduće saradnje Univerziteta Crne Gore i CEDIS-a\nVršilac funkcije rektora prof. dr Vladimir Božović i dekan Elektrotehničkog fakulteta prof. dr Saša Mujović sastali su se danas sa direktorom Crnogorskog elektrodistributivnog sistema Vladimirom Čađenovićem i rukovodiocem operativne Direkcije CEDIS-a Vladimirom Ivanovićem, u cilju uspostavljanja buduće saradnje.\nNa sastanku su konstatovane mnogobrojne aktivnosti za unapređenje saradnje, sa akcentom na povezivanje ETF-a i CEDIS-a u pogledu sinergije najsavremenijih tehničkih i inženjerskih mogućnosti iz oblasti elektrotehnike i stručnog znanja akademskog osoblja ETF-a, kao i unapređenja praktičnih aktivnosti studenata kroz raznovrsne stipendije.\nRektor Božović izrazio je zadovoljstvo postignutim dogovorima, te istakao važnu ulogu jednog od glavnih elektroenergetskih subjekata u Crnoj Gori za dalji napredak i razvoj Univerziteta Crne Gore.\n„Planirane aktivnosti biće usmjerene na obostranu korist i daće znatan doprinos kako u pogledu nauke i istraživanja, budućih stipendija, stažiranja i praksi koje će biti obezbijeđene studentima, tako i u pogledu obostranih konsultantskih usluga“, dodao je on.\nDirektor Čađenović kazao je da CEDIS svoje uspješno poslovanje zasniva na znanju, iskustvu i stručnosti elektroinženjera, te je saradnja sa Elektrotehničkim fakultetom i Univerzitetom Crne Gore veoma važna za dalji razvoj CEDIS-a, ali i energetskog sektora u Crnoj Gori.\n„Kako ova obrazovna i naučnoistraživačka ustanova daje najbolji kadar iz oblasti energetike koji je konkurentan i na međunarodnom tržištu rada, a naša kompanija kao poslodavac nastoji da u svojim redovima ima najbolje inženjere koji će svojom inovativnošću dati doprinos razvoju distributivnog sistema, želimo da u cilju obostrane dobrobiti intenziviramo saradnju sa ETF-om na svim nivoima“, kazao je on.\nDekan Mujović rekao je da će buduće aktivnosti sa ovom kompanijom rezultirati otvorenom mogućnošću za stipendiranje studenata kojima se uz obrazovanje koje stiču na Elektrotehničkom fakultetu, otvara i dodatna šansa da postanu izvrsni stručnjaci koji su konkurentni na međunarodnom tržištu. Takođe, izrazio je zahvalnost na dobroj volji da potpomognu aktivnosti koje se tiču ulaganja u infrastrukturu ETF-a.\nGospodin Ivanović se zahvalio na lijepom dočeku i poželio uspješnu saradnju najveće institucije visokog obrazovanja u Crnoj Gori i CEDIS-a.\nBroj posjeta : 538


PREDSEDNIK NIKOLIĆ: Čestitka vaterpolistima za Svetsku ligu | Najnovije vesti - Srbija danas\n23.06.2014. • 13:02 Beta\nPREDSEDNIK NIKOLIĆ: Čestitka vaterpolistima za Svetsku ligu\nTokom razgovora predsednika Nikolića s delegacijom VSS iznet je problem velikih dugovanja koja su nastala u prethodnih nekoliko godina, kao i o načinima da se taj problem prevaziđe.\nPredsednik Srbije Tomislav Nikolić rekao je danas da će država pružiti pomoć Vaterpolo savezu Srbije (VS S), saopštila je služba predsednika za saradnju s medijima.\nNikolić je danas u Beogradu razgovarao s predsednikom VS S Miloradom Krivokapićem i generalnim sekretarom Nemanjom Marijanom i tom prilikom čestitao reprezentaciji osvajanje zlante medalje u Svetskoj ligi.\nDelegacija VS Srbije obavestila je predsednika Nikolića o toku priprema za Evropsko prvenstvo koje će biti održano u Beogradu 2016. godine.\nKrivokapić je istakao da su srpski vaterpolisti navikli naciju na velike sportske uspehe i izrazio nadu da će tako ostati i ubuduće. On je rekao da Srbija ima jaku vaterpolo reprezentaciju i da je moguće očekivati osvajanje zlatne medalje na Olimpijskim igrama.\nTokom razgovora predsednika Nikolića s delegacijom Vaterpolo saveza Srbije iznet je problem velikih dugovanja koja su nastala u prethodnih nekoliko godina, kao i o načinima da se taj problem prevaziđe.\nDelegacija VS S poklonila je predsedniku Nikoliću loptu kojom je reprezentacija Srbije pobedila u finalu Svetske lige.\nTagovi: Tomislav Nikolić, predsednik Srbije


Puna podrška FSS za povratak Zrenjanina na fudbalsku mapu Srbije | ZR KLIK\nZamenik predsednika FS Srbije Nenad Bjeković i generalni sekretar Jovan Šurbatović ugostili su, u prostorijama Fudbalskog saveza Srbije, zamenika gradonačelnika Zrenjanina Sašu Santovca koji je bio u društvu nekadašnjeg sportskog direktora FSS-a i bivšeg reprezentativca Darka Kovačevića.\nSaša Santovac je informisao čelnike FSS o planovima grada Zrenjanina u vezi sa pobošljanjem fudbalske infrastrukture. Jedan od najvažnijih projekata je renoviranje i modernizacija Gradskog stadiona. Radovi su u toku i predviđeno je da sve bude gotovo u martu 2023. godine. Pored stadiona (kapacitet 8.500 mesta) planira se i izgradnja pomoćnih terena tako da će pored hale i drugih sportskih objekata to biti jedan od najvećih sportskih kompleksa u Vojvodini i Srbiji.\nBjeković i Šurbatović su konstatovali da Zrenjanin apsolutno zaslužuje značajniju ulogu u fudbalskim sistemima Srbije i u tom smislu obećali su konkretnu podršku. Sastanak je završen na obostrano zadovoljstvo, a Santovac i Kovačević su čestitali Fudbalskom savezu Srbije i selektoru Draganu Stojkoviću na uspehu A reprezentacije i poželeli sve najbolje na Svetskom prvenstvu u Kataru, kao i u završetku Lige nacija.\nTakođe su izrazili veliko zadovoljstvo i zbog rezultata ostalih selekcija koje su u poslednje vreme izuzetno uspešne. Podsećamo da su kadeti Srbije na EP (do 17 godina) nedavno igrali u polufinalu, dok se omladinci trenutno takmiče na završnom turniru Prvenstva Evrope (do 19 godina) u Slovačkoj gde bore za najviši plasman i odlazak na šampionat sveta za igrače do 20 godine koji se održava 2023. u Indoneziji.\nVikendom je uvek najbolja kupovina u Gomexu


Razer radi na sopstvenom smartfonu\nPočetnaVestiMobileMobilni telefoniRazer radi na sopstvenom smartfonu\n15.07.2017 10:14 | 0 Mobile\nRazer, kompanija poznata po svom jedinstvenom brendingu i periferijama, navodno radi na smartfonu namenjenom gejming segmentu tržišta. Kompanija je nedavno zvanično objavila da planira da se izlista na berzi u Hong Kongu do oktobra. Prema neimenovanim izvorima, Razer planira da novac od IPO-a iskoristi za razvoj svog telefona.\nSmartfon, koji dolazi od kompanije Razer je zanimljiv koncept, jer je kompanija u prošlosti dokazala da je sposobna da kreira uređaje visokog kvaliteta, koji pomeraju granice kada su performanse i dizajn u pitanju.\nOve glasine su još više učvršćene, ako znamo da je Razer nedavno kupio kompaniju Nextbit - proizvođača pametnih uređaja, koji ima svoj "Robin" smartfon.\nGlobalno gejming tržište će, prema navodima Bloomberga, ostvariti zaradu od 117 milijardi dolara tokom ove godine, od čega će mobilni gejming činiti najveći deo, tako das investiranje Razera u ovaj segment može kompaniji doneti novi uspeh.\nGeil donosi nove DDR4 EVO X RGB memorijske kitove za Intel i Ryzen\nGeekbench otkriva Samsung telefone sa Snapdragon 840 i 845 čipovima\nSamsungovi telefoni iz srednjeg segmenta bi mogli dobiti zakrivljene LCD displeje 28.12.2018 16:10 0\nLG patentirao telefon sa ekranom koji može da se uvija 28.12.2018 15:00 0


KREĆE BORBA ZA EVROPSKU ELITU Đukić: Neću u Ligu Evrope, hoću da uvedem Partizan u Ligu šampiona\nLuka Dumeljić | 10. 07. 2017 - 12:40h\nOperacija Liga šampiona moče da počne! Fudbaleri Partizana u utorak od 20.45 sati na svom terenu dočekuju podgoričku Budućnost u drugom kolu kvalifikacija za najelitnije evropsko takmičenje, a kormilar crno-belih Miroslav Đukić naglašava da straha nema, i da sa ekipom želi da "grobarima" pokaže temelje novog projekta crno-belih.\nFoto: FK Partizan / Promo Miroslav Đukić na treningu crno-belih\n"Svesni smo da je pred nama važna, ali i teška utakmica. Vreme je da vidimo kako novi Partizan igra i u meč protiv Budućnosti ulazimo sa velikom željom da vidimo napadački i dobar fudbal crno-belih. Važno je da sezonu otvorimo na pravi način", rekao je Đukić.\nUpitan da li je ovaj tim Partizana bolji od onog u kome je radio pre 10 godina, Đukić je istakao da su ciljevi crno-belih uvek istih, a da on nikada neće tražiti izgovore.\n"Zahtevi u Partizanu su maksimalni. Ciljevi pre svaku sezonu su dobro poznati - titula i Liga šampiona. I ekipa koju sam vodio pre 10 godina i ova danas su vrhunske. Prezadovoljan sam timom koji imam na raspolaganju. Zbog toga očekujem dobre rezultate u predstojećoj sezoni. Nikada nisam tražio izgovore. Pokazali smo da u pripremnim mečevima da je ekipa spremna, a sada smo 100 odsto spremni za Budućnost", ističe strateg ekipe iz Humske.\nO rivalu ima reči hvale, ali naglašava da će koncentracija biti izuzetno važna.\n"Budućnost je jedna organizovana i čvrsta ekipa. Verovatno će igrati iz kontranapada, a zbog toga nam je potrebna smirenost. Ne treba žutriti i tako praviti greške. Igraju se dva meča, 180 minuta će trajati borba i moramo tako da razmišljamo", rekao je Đukić.\nNaglasivši da ostaje pri ranijem stavu da nikada ne objavljuje sastam tima pred meč, "već će to reči igračima na dan utakmice", on se osvrnuo i na situaciju sa Leonardom.\n"Zakasnio je na pripreme, ali otkad se priključio dobro radi. Biće u karantinu, a koliko je spreman to ćemo videti", nije mnogo otkrio strateg srpskog šampiona.\nOn je odbio da detaljnije uporedi dvomeč sa Podgoričanma sa onim protiv Zrinjskog, u njegovom prvom mandatu na kormilu crno-belih.\n"Takvi mečevi se teško ponavljaju. Poštujemo Budućnost i znamo da će biti teško. Želim da predstavimo projekat i da pokažemo navijačima u Humskoj temelje tog novog projekta Partizana. U Partizanu uvek ima uzbuđenja pred novu sezonu. Srećan sam što sam kod kuće", rekao je trener ekipe iz Humske.\nUpitan da li bi prihvatio pobedu od 1:0 u prvom meču, nije ostavljao dilemu:\n"Svaka pobeda je veoma bitna, pogotovo ako se ne primi gol. Ne kalkulišemo ni na svom terenu, ni u gostima. Da, bio bih zadovoljan tim rezultatom", izjavio je Đukić.\nProšle sezone Partizan je ispao od Zaglebja već u prvim okršajiima u evropskim takmičenjima, ali Đukića to ne brine.\n"Kada vas zove Partizan - znate šta se od vas očekuje, pa ponudu odmah prihvatate ili odbijete. Ja sam spreman za predstojeće izazove, jer imam fantastičnu ekipu", naglašava Đukić.\nImao je jasan stav i na pitanje "Da vam neko ponudi u ovom trenutku Ligu Evrope da li biste prihvatili?"\n"Ne, jer želim sa Partizanom u Ligu šampiona", nije ostavio dilemu strateg prvaka Srbije.\nOn je naglasio i da se ne plaši neuspeha:\n"Verujem u uspeh i nemam strah. Imamo dobar tim i pred nama je dobra prilika. Tek kada se neuspeh desi onda razmišljate o njemu. Sezona i utakmice tek počinju, a vreme je uvek bitan faktor. Ponavljam, spremni smo za početak sezone", zaključio je Đukić.\nMarko Janković: Kolko god da igrate dobro, naredne sezone od vas traže više\nFoto: A. Dimitrijević / RAS Srbija Marko Janković\nPartizanov fudbaler Marko Janković odiše optimizmom pred utakmicu sa Podgoričanima.\n"Očekuje nas težak meč i moramo da budemo maksimalno spremni. Budućnost je dobra ekipa, imaju pojačanja sa internacionalnim iskustvom, ali je sve na nama. Moramo da uložimo krajnje napore kako bismo prošli u narednu rundu", rekao je Janković.\nUpitan da li prijateljima i poznanicima podelio ulaznice, imao je zanimljiv odgovor:\n"Više sam poklonio za drugi meč. Iskreno, žao mi je to se sastajemo sa njima već u drugom kolu. Može da prođe jedna ekipa i nadam se da ćemo to biti mi. Imamo više kvaliteta", samouveren je Partizanov fudbaler.\nOn naglašava da je spreman za izazove.\n"Koliko god da igrate dobro, naredne sezone od vas traže više. Ja sam spreaman za to. Osvojili smo duplu krunu, a sada želimo da se dočepamo Lige šampiona", ne ostavlja dielmu Marko Janković.\nĐukić: Leonardo može da ima problem, ali vi u…\nMiroslav Đukić, trener fudbalera Partizana, sa optimizmom gleda ka Podgorici, gde će za sedam dana njegov tim odigrati revanš 2. kola kvalifikacija za Ligu…\nJASNA STRATEGIJA U PODGORICI Đukić: Biće…\nPRED BUDUĆNOST Partizan zove navijače uz…\nFudbalski klub Partizan objavio je snimak u kom igrači i trener Miroslav Đukić pozivaju navijače da podrže ekipu na početku sezone.\nPovezane teme: FK Partizan , FK Budućnost Podgorica , Kvalifikacije za Ligu šampiona , Liga šampiona , Miroslav Đukić


Mesec srpske kulture u Mađarskoj - Forum sajta KoZnaZna\nMesec srpske kulture u Mađarskoj\nAutor Tema: Mesec srpske kulture u Mađarskoj (Pročitano 2214 puta)\n« poslato: Septembar 16, 2012, 06:55:33 pre podne »\nU Budimpešti, u prostorijama Kulturnog i dokumentacionog centra Srba u Mađarskoj, u prisustvu srpskih i mađarskih zvaničnika,\notvorena je treća po redu manifestacija "Mesec srpske kulture".\n"Najmalobrojnija srpska zajednica u dijaspori organizuje kulturnu manifestaciju koja najduže traje, na kojoj učestvuju brojni umetnici i stvaraoci iz Mađarske, Srbije, Rumunije, Hrvatske, Nemačke, Francuske, Italije, što svedoči o kosmopolitskom duhu našeg naroda", izjavio je predsednik Odbora za dijasporu i Srbe u regionu Skupštine Srbije Aleksandar Čotrić.\nOtvranju manifestacije prisustvovali su i predsednik Vlade Vojvodine Bojan Pajtić, Čaba Latorcai iz Ministarstva za ljudske resurse mađarske vlade i predsednik Samouprave Srba u Mađarskoj Ljubomir Aleksov.\nPokrovitelj smotre je Samouprava Srba u Mađarskoj, uz podršku Ministarstva kulture i informisanja Srbije, Vlade Vojvodine i Ministarstva za ljudske resurse Vlade Mađarske.\nU uvodnom programu nastupili su glumci Srpskog pozorišta u Mađarskoj, srpski književnici iz Mađarske i muzički duet sestara Vujanović.\nPredsednik Kulturnog i dokumentacionog centra Srba u Mađarskoj Milan Đurić otvorio u nastavku programa zajedničku izložbu Janoša Aknaija, predsednika Udruženja likovnih umetnika Mađarske i Slobodana Kneževnića, profesora Likovne akademije u Novom Sadu.\nPajtić je istakao značaj ove manifestacije koja doprinosi očuvanju identiteta srpske manjine u Mađarskoj, jačanju veza sa matičnom državom i izgradnji još boljih odnosa između Srbije i Mađarske.\nManifestacija će trajati od 15. septembra do 13. oktobra i odvijaće se u svim mestima u kojima živi srpska zajednica u Mađarskoj - u Budimpešti, Segedinu, Pečuju, Sent Andreji, Batanji, Lovri, Deski i Kalazu.\nU okviru planiranih programa biće održane pozorišne predstave, književne večeri, izložbe, filmske projekcije, programi za decu, predavanja i koncerti.\nPored ostalih kulturnih događaja, biće prikazani filmovi "Montevideo" i "Šešir profesora Vujića", odigrana predstava Beogradskog dramskog pozorišta "Harold i Mod", a biće predstavljena i knjiga "Knjigocid" o uništavanju srpskih knjiga u Hrvatskoj.\nU okviru Meseca srpske kulture biće održan i "Peštanski književni omnibus", na kojem će učestvovati pisci iz Mađarske, Rumunije, Nemačke, Francuske i Srbije, kao i mnogi drugi programi, saopštio je Odbor Skupštine Srbije za dijasporu i Srbe u regionu.\nOdg: Mesec srpske kulture u Mađarskoj\n« Odgovor #1 poslato: Septembar 16, 2012, 07:03:26 pre podne »\nJa bih samo dodao adresu sajta:Самоуправе Срба у Мађарској


Otvorena izložba o Maradoni na Sava Promenadi - MediaSfera\nIzložba fotografija „Maradona“, posvećena čuvenom fudbaleru Dijegu Armandu Maradoni, otvorena je danas u prisustvu njenih domaćih autora i predstavnika Ambasade Argentine na prostoru Savske promenade u Beogradu.\nIzložba u okviru festivala Beogradski mesec fotografije (BMF) trajaće na Savskoj promenadi do 18. juna i predstavlja ekskluzivni izbor fotografija Maradone (1960-2020) iz arhiva argentinske novinske agencije Telam i srpske MN Pres, kao i fotografa Dragane Udovičić i Aleksandra Dimitrijevića.\n“Postoje (Maradonini) murali u Beogradu i Argentini To je sjajan spoj Srbije i Argentine, i odražava mnoge stvari koje su nam zajedničke – ljubav prema Maradoni, prema fudbalu i mnogim drugim stvarima”, rekao je na otvaranju sekretar ambasade Argentine Havijer A. Ćalijan.\nOrganizatori izložbe navode da prikazana „kolekcija sumira život argentinskog fudbalskog velikana kroz već legendarne fotografije koje ne samo da dokumentuju trenutak, već i istoriju i osećanja“.\n„Maradona je imao tri velike ljubavi: porodicu, fudbal i Argentinu, odnosno Latinsku Ameriku. Zavoleo je i Srbiju nakon posete u oktobru 1982, kada je postigao svoj čuveni gol na beogradskoj Marakani, pred 95.000 gledalaca, i 2005, tokom snimanja dokumentarca ‘Maradona by Kusturica’“, navode iz „BMF“.\nIzložba „Maradona“ realizovana je uz podršku ambasade Argentine, agencije Telam Agencia Nacional de Noticias, MN Pres-a i Beograda na vodi.\nBMF peti put organizuje nekoliko ljubitelja umetnosti i fotografije, u saradnji sa umetničkim fondacijama, muzejima, galerijama i inostranim kulturnim centrima i ambasadama u Beogradu.\nTagoviBeogradski mesec fotografije fotografije izlozba Maradona


InTER - 2013 TRAIN Alumni\n2013 TRAIN Alumni\nDatum početka: 20.05.2013.\nInTER je izabran da učestvuje u programu 2013 TRAIN Alumni Programme, koji sprovodi Nemački savet za međunarodne odnose (German Council on Foreign Relations - DGAP). Cilj programa je da pruži mogućnost bivšim učesnicima TRAIN programa da izrade zajednički međudržavni “policy paper”, koji će uraditi dva istraživača iz “think tank” organizacija sa Zapadnog Balkana (iz Albanije, Bosne i Hercegovine, Hrvatske, Kosova, Makedonije, Crne Gore i Srbije). Na taj način Program ima za cilj da unapredi saradnju između bivših učesnika TRAIN programa, i da ih promoviše među institucijama iz Evropske unije, dok se istovremeno osnažuje regionalna perspektiva u odnosu na ključna pitanja u Procesu stabilizacije i pridruživanja Evropskoj uniji.\nOva komponenta Programa koja se odnosi na bivše učesnike razvijena je u okviru redovnoh formata TRAIN programa, dok istovremeno ima i pristup koji je prilagođen i novim i bivšim učesnicima istraživačima u izradi njihovih “policy paper”-a i strategija zagovaranja. Program je podeljen na period za istraživanje i period za izradu radova, nakon čega sledi faza diseminacije radova, pri čemu su ključne faze u programu sledeće:\n1. Uvodni seminar u Zagrebu (14.-17. april), koji predstavlja priliku da se odrede istraživačke teme, razmene dobre prakse, i da se inicira umrežavanje među učesnicima. Na uvodnom seminaru biće predstavljeni predlozi za istraživanja, i o njima će se diskutovati na zajedničkim sesijama učesnika.\n2. Prelazni seminar u Berlinu (24.-28. jun), na kojem će se revidirati nacrti radova i razgovarati sa relevantnim akterima koji u Nemačkoj kreiraju politiku.\n3. Seminar u Briselu (oktobar), na kojem će istraživači imati priliku da predstave svoje nalaze i da razgovaraju o svojim istraživačkim radovima sa akterima iz različitih institucija Evropske unije (Evropska komisija, Evropski parlament i Savet ministara), kao i drugih organizacija koje se nalaze u Briselu.\n4. Faza diseminacije na nacionalnom nivou, u kojoj “policy paper” treba da bude predstavljen ključnim donosiocima odluka u Parlamentu, resornim ministarstvima i drugim institucijama koje elemente iz rezultata istraživanja mogu integrisati u procesu kreiranja politike.\nU okviru Programa 2013 TRAIN Alumni Programme, InTER će raditi zajedno sa Grupom za pravne i političke studije (Group for Legal and Political Studies - GLPS) na istraživanju ranih iskustava u implementaciji carinskog sporazuma i sporazuma o zajedničkom upravljanju granicama između Kosova i Srbije, i proceni njihovog uticaja na trgovinsku razmenu i slobodu kretanja. Tema je izuzetno značajna za integracije Srbije u Evropsku uniju jer je dalji napredak ka članstvu u Evropskoj uniji direktno povezan sa sprovođenjem ovih sporazuma. Mlađi istraživač InTER-a, Jelena Šapić, učestvovaće u Program 2013 TRAIN Alumni Programme, i biže zadužena za sprovođenje istraživanja u Srbiji.\n2013 TRAIN Alumni 1. seminar\n2013 TRAIN Alumni 2. seminar\n2013 TRAIN Policy Brief


Šarić: „Hoćemo li ikad završiti ovo suđenje?“ - KRIK\nObjavio/la Vesti septembar 5, 2018\nDarko Šarić (foto printskrin)\nSvedok Mile Jerković danas se nije pojavio na suđenju Darku Šariću i njegovoj grupi za pranje više od 22 miliona evra zbog čega je ono odloženo. Tužilac je predložio da se pročitaju Jerkovićeve ranije izjave, ali je sud odlučio da će ipak pokušati da sasluša svedoka.\nNakon dvomesečne letnje pauze suđenje Šariću trebalo je da se danas nastavi, ali je odloženo jer se nije pojavio svedok Mile Jerković.\nSudija Siniša Petrović rekao je da sud nije uspeo da Jerkoviću uruči poziv za saslušanje, kao i da ga policija nije pronašla na navedenoj adresi.\nZbog toga je tužilac Saša Ivanić predložio da se pročitaju zapisnici sa ranijih saslušanja Jerkovića. On je podsetio da je Jerković svedok u još jednom postupku pred ovim sudom i da je veštačenjem utvrđeno da nije pogodno da dolazi iz Sjedinjenih Američkih Država gde se leči.\nSudija Petrović je istakao da će sud ipak pokušati da dođe do Jerkovića i zakazao sledeće suđenje za početak novembra. Petrović je najavio da će do sledećeg suđenja pojedini dokazi biti poslati na veštačenje ekonomsko-finansijskim stručnjacima.\nNa samom kraju suđenja optuženi Darko Šarić požalio se što postupak predugo traje.\n„Hoćemo li ikad završiti ovo suđenje? Da li će se veće izjasniti više o dokazima odbrane, koliko će veštaćenje trajati, tri četiri meseca?“, rekao je Šarić.\nKo je Mile Jerković\nJerković je kontroverzni biznismen koji je devedesetih osuđivan zbog šverca cigareta, a u privatizaciji je kupio niz vojvođanskih preduzeća. Po njegovom svedočenju, upao je u finansijske poteškoće i rešio da preduzeća proda. Jerković je naveo da je preduzeća kupio Šarić, a da je dogovoreno da se vode na njegovog advokata Radovana Štrpca. Rekao je i da mu je Štrbac davao novac, ali da je uvek bilo jasno da je taj novac Šarićev.\nNjegovo svedočenje je ključno za tužilaštvo jer potvrđuje da su preduzeća kupljena novcem stečenim prodajom kokaina.\nJerković je bitan svedok i u postupku protiv Branka Lazarevića, bivšeg šefa kabineta Ivice Dačića, optuženog da je Šarićevim saradnicima prenosio poverljive podatke iz istrage. Snimci razgovora u kojima Štrbac govori Jerkoviću da informacije dolaze upravo od Lazarevića našli su se među dokazima u tom postupku.\nU oba predmeta odbrana i optuženi zastupaju stav da je Jerković bio nezakonito ozvučen i da samim tim dokazi nisu validni. Svedok Jerković je negirao da su ga ozvučili policija i tužilaštvo.\nPodsetimo, Darku Šariću i članovima njegove grupe sudi se jer su, kako se navodi u optužnicama Tužilaštva za organizovani kriminal, 22 miliona evra zarađenih švercom kokaina ubacili u legalne tokove i poslove u Srbiji. Najčešće je to bilo kupovinom preduzeća u privatizaciji, davanjem pozajmica i kredita ili sklapanjem fiktivnih ugovora, tvrdi tužilaštvo.


Beta 10. decembra 2017. 14:10\n„Vlada Srbije i ja kao ministar, učinićemo sve da što brže – pored Pupinovog mosta u Borči – kao simbola prijateljstva srpskog i kineskog naroda, nikne park u kojem će raditi najsavremenije kineske i svetske kompanije. To će biti grad budućnosti gde će biti otvoreno desetine hiljada novih radnih mesta“, rekao je Popović.\n„Imamo odličnu saradnju sa SNS na svim nivoima vlasti. Mi smo dve državotvorne partije koje su garant da Srbija nikada neće ući i NATO i da nikada neće uvesti sankcije Rusiji. Naše partije su garant da će Beograd nastaviti da se razvija i da će se u njemu graditi nove ulice, škole, zdravstvene ustanove“, rekao je Popović, navodi se u saopštenju


Izazovi savremenog retail bankarstva - elektronski kanali distirbucije Digitalni repozitorijum Instituta ekonomskih nauka u Beogradu\nIzazovi savremenog retail bankarstva - elektronski kanali distirbucije\nABMartinovic - Kanali distribucije u savremenom bankarstvu.pdf - Published Version\nOfficial URL: http://ebooks.ien.bg.ac.rs/949/\nUspeh banaka, kao poslovnih sistema, zavisi od velikog broja činilaca. Jedan od ključnih je i razvoj alternativnih kanala distribucije bankarskih usluga, sa ciljem redukovanja troškova, unapređenja konkurentske pozicije, zadržavanja postojećih klijenata i privlačenje novih. Ukoliko fokus postavimo na uspeh retail bankarstva, odnosno sektora bankarstva koje posluje sa fizičkim licima, jedan od ključnih faktora uspeha je zadovoljstvo klijenata uslugama koje banke pružaju. U cilju postizanja boljih rezultata, a u okruženju koje karakteriše visok stepen konkurencije, banke su u pojedinim poslovnim procesima doslovno doživele revoluciju u poslednjih tridesetak godina. Promene se, dominantno odnose na primenu novih tehnologija i promenu propisa koji regulišu upotrebu digitalne tehnologije (npr. zaštita podataka, elektronski potpis i sl.). Informaciono-komunikaciona tehnologija (IKT) postala je srce retail bankarstva, jer primena savremenih tehnoloških rešenja ima mogućnost kreiranja novih infrastruktura koje pružaju brojne pogodnosti za korisnike, odnosno klijente banke, kao i smanjenja operativnih troškova.\nbankarstvo, kanali distribucije, trendovi, optimalna strategija\n29 Dec 2016 13:16\n29 Dec 2016 13:17


Fon der Lajen podržala evropsku perspektivu Zapadnog Balkana - European Western Balkans\nAutor Agencije 16. 07. 2019.\nSTRAZBUR – Kandidatkinja za predsednicu Evropske komisije Ursula fon der Lajen poručila je danas u debati u Evropskom parlamentu da je njen stav da zemlje kada ispune uslove za članstvo u EU, Šengenu i evrozoni moraju da za to budu nagrađene.\nU programu objavljenom povodom njene kandidature, potvrđuje se evropska perspektiva Zapadnog Balkana i ističe se važna uloga nastavljanje reformskih procesa širom regiona.\n“Delimo isti kontinent, istu istoriju, istu kulturu i iste izazove. Zajedno ćemo izgraditi zajedničku budućnost”, stoji u dokumentu.\nTakođe se podržava otvaranje pregovora sa Severnom Makedonijom i Albanijom, što je bio stav i prethodne evropske komisije.\nKandidatkinja za predsednicu Evropske komisije založila se za snažniju ulogu EU u borbi protiv klimatskih promena, ostvarivanju socijalne pravde i jednakosti kao i za vladavinu prava i efikasniju spoljnu politiku EU, ističući da je njen cilj ujedinjenje i jačanje Evrope.\nPredstavljajući svoj program pred poslanicima Evropskog parlamenta u Strazburu, koji će večeras glasati o njenoj kandidaturi, Fon der Lajen je u prvi plan stavila pitanje klimatskih promena i najavila da želi da radi na ”klimatski neutralnoj Evropi do 2050. godine”.\nEvropska komisijaEvropski parlamentUrsula fon der Lajen\nVučić se sastao sa Fabricijem: Potreban energičniji rad u oblasti vladavine prava\nEWB 13. 10. 2018. 14. 10. 2018.


Izgradnja hidroelektrane Buk Bijela na Drini u 2018\nIzgradnja hidroelektrane Buk Bijela počeće ove godine. Biće u potpunosti u vlasništvu Elektroprivrede Republike Srpske, a investicija se procenjuje na 400 miliona KM (200 miliona evra), najavio je ministar industrije, energetike i rudarstva Republike Srpske Petar Đokić. Procenjena snaga HE je 93,52 MW.\nPrvi koraci u realizaciji ovog projekta su vezani za finansije. U toku su razgovori sa kineskim bankama i kompanijama, prenose mediji u Bosni i Hercegovini. Đokić je rekao da će kineske kompanije biti parneri u izvođenju radova, kao i u finansiranju putem kineskih banaka, ali da će hidroelektrana biti u potpunosti u vlasništvu Republike Srpske.\nHidroelektrana će biti građena na reci Drini na jugoistoku Bosne i Hercegovine, oko 11 kilomeatara uzvodno od Foče. Investicija je vredan 382,4 miliona konvertibilnih maraka (oko 195 milion evra). Procenjena ukupna godišnja proizvodnja HE Buk Bijela je 332,3 GWh, dok je instalisani protok 350 metara kubnih vode u sekundi.\nOčekuje se da će procedura oko finansija biti završena u naredna dva meseca, nakon čega će biti zaključeni ugovori i početi gradnja. Za HE Buk Bijela, po Đokićevim rečima, dve kineske kompanije su pripremile ponude za realizaciju.\n„Kineski partneri su veoma operativni, oni su dali ponudu da bi nakon zaključenja ugovora mogli najkasnije u roku od dva meseca da započnu izvođenje radova. To znači da bismo, ako sve bude išlo predviđenom dinamikom, najkasnije do polovine godine imali Hidroelektranu Buk Bijela u fazi izgradnje“, rekao je Đokić.\nVlada Republike Srpske (RS) i kineska kompanija China National Aero-Technology International Engineering Corporation (AVIC-ENG) potpisali su jula prošle godine Memorandum o saradnji na projektu izgradnje hidroelektrane (HE) Buk Bijela jula prošle godine. Memorandum su ministar Petar Đokić i zamenik direktora AVIC-ENG Jinliang Gao.\nVlada RS je 2016. godine dodelila koncesije za izgradnju i korišćenje HE Buk Bijela preduzeću Elektroprivreda Republike Srpske (ERS) i Hidroelektranama na Drini iz Višegrada. Koncesija se dodeljuje na period od 50 godina.\nĐokić je naveo da se, osim HE Buk Bijela, u Hercegovini realizuje i projekat Hidroelektrane Dabar, a planirana je i realizacija Termoelektrane „Gacko dva“. Samo na područuju Hercegovine, u narednih 6 do 7 godina očekuju se investicije u visini od 2.3 milijarde KM (oko 1 milijarda evra).\nTagovi: Bosna i Hercegovina, Buk Bijela, ERS, hidroelektrana, Petar Đokić\nPočetna » Vesti » Električna energija » Izgradnja hidroelektrane Buk Bijela na Drini u 2018


Pompeo otkazao posetu Moskvi - Sputnjik Srbija\n04:13 03 Mart 2021\nPompeo otkazao posetu Moskvi\n07:12 13.05.2019 (osveženo 12:00 13.05.2019) Preuzmite kraći link\nAmerički državni sekretar Majk Pompeo otkazao je moskovski deo posete Rusiji, prenosi agencija „Frans pres“.\nMeđutim, on će se, kao što je i planirano, sastati sa predsednikom Rusije Vladimirom Putinom i ministrom spoljnih poslova Sergejem Lavrovom u Sočiju.\nU ponedeljak će američki diplomata otići u Brisel, kako bi sa evropskim liderima razgovarao o „neodložnim pitanjima“, među kojima je i situacija u vezi sa iranskim nuklearnim sporazumom.\nPompeo je ranije već otkazao posetu Berlinu i Grenlandu kako bi se „fokusirao na iranski problem“, dodaje agencija.\nProšle nedelje je Teheran, na godišnjicu povlačenja Sjedinjenih Američkih Država iz nuklearnog sporazuma, objavio da prekida sa ispunjavanjem niza tačaka Zajedničkog sveobuhvatnog akcionog plana o nuklearnom programu, u delu koji se tiče rezervi obogaćenog uranijum i teške vode.\nU maju 2018. godine, američki predsednik Donald Tramp objavio je da se Sjedinjene Američke Države povlače iz sporazuma i uvode sve restriktivne mere, među kojima i sekundarne, odnosno prema drugim zemljama koje posluju sa Teheranom.


Jedan susret otkrio cilj Bošnjaka: Hegemoniju nad Srbima i Hrvatima - Sputnjik Srbija\n18:43 13.10.2020 (osveženo 21:44 13.10.2020) Preuzmite kraći link\nTaj sastanak, kako je saopštila služba za saradnju s medijima predsednika Srbije, održan je u okviru nastavka regionalnih razgovora, a teme su bile evropske integracije i perspektiva članstva Srbije i BiH u Evropskoj uniji.\nAnđelković za Sputnjik kaže da sastanci ne moraju da se održavaju sa sva tri predstavnika konstitutivnog naroda u BiH i da svaki predstavnik može na međunarodnom planu da štiti interese svog naroda.\nHegemonistički ciljevi Bošnjaka protiv Srba i Hrvata\nOn podseća da je Bosna i Hercegovina prema Dejtonu zajednica tri konstitutivna naroda i dva konstitutivna entiteta. Ta vrsta konstitutivnosti, koja podrazumeva konfederalni format BiH, omogućava svakom narodu da se, kako procenjuje da mu odgovara, međunarodno pozicionira i održava međunarodne odnose.\nStoga, kako navodi, Predsedništvo BiH može da zastupa Bosnu u celini, ali i svaki član Predsedništva može da štiti na međunarodnom planu interese svog naroda.\nAnđelković kaže da sastanci ne moraju da se održavaju sa sva tri predstavnika konstitutivnog naroda u BiH, i da svaki predstavnik može na međunarodnom planu da štiti interese svog naroda.\n„To što se Vučić sastao sa predstavnicima srpskog i hrvatskog naroda je potpuno legitimno, kao što bi bilo legitimno da se sastane samo sa predstavnicima srpskog naroda ili nekog drugog. Model funkcionisanja BiH to ne isključuje“, rekao je Anđelković.\nBošnjaci gaze Dejton, a sad se žale\nPogotovo je tako nešto legitimno, kako ističe, kada „bošnjačka elita sve vreme pokušava da negira Dejton i da BiH pretvori u unitarnu državu i radi toga vodi neprijateljsku politiku prema Srbima u Bosni i prema Hrvatima, ali i prema Srbiji i Hrvatskoj“.\nPrema rečima našeg sagovornika, s obzirom na taj negativan stav, teško je i očekivati da sad Srbija poziva Bakira Izetbegovića, koji sve vreme sa svojim partijskim kolegama i Željkom Komšićem, za koga Anđelković kaže da je lažni predstavnik Hrvata, napada i Srbiju i Hrvatsku i Srbe i Hrvate.\n„Nema u ovome nikakve kontroverze, ovo je najnormalniji potez koji je u skladu sa duhom BiH, a problem je ono što rade Bošnjaci. Bošnjaci doživljavaju Bosnu kao da je samo njihova i kao da nije i srpska i hrvatska i podrazumevaju da samo oni imaju pravo da je predstavljaju“, rekao je Anđelković.\nDodao je da se Bošnjaci ljute što Bosnu i drugi predstavljaju, što naprosto govori o njima: „To što Bošnjaci insistiraju da se sve rade kolektivno, govori o njihovoj hegemonističkoj nameri i centralističkim planovima, oni ne shvataju da Bosna nije unitarna ni centralistička, već konfederalna zajednica tri naroda i dva entiteta“, rekao je Anđelković.\nPredsednik Stranke demokratske akcije Bakir Izetbegović je sastanak sa Dodikom i Čovićem bez predstavnika Bošnjaka oštro kritikovao, navodeći da je reč o neprihvatljivoj praksi ignorisanja Bošnjaka.\n„Mora da se zna da bosanskohercegovački tronožac ne može stajati na dve noge“, ocenio je Izetbegović.\nsastanak, Aleksandar Vučić, Milorad Dodik, Dragan Čović, Srbija, BiH


"Zebre" su morale da trijumfuju kako bi zadržali status drugoligaša, dok su iz takmičenja ispale ekipe Bečeja, Teleoptika, Novog Pazara i Slobode.\nŠto se tiče duela za plasman u elitu, Zlatibor je ušao u baraž nakon meča sa Bežanijom 1:0, pa mu sleduje utakmica protiv Inđije, dok će u drugoj Radnički iz Kragujevca na Metalac.\nDo sada je poznato da su plasman u Superligu obezbedili TSC Bačka Topola i Javor.\nPrva liga 37. kolo\nJavor - Radnički 1:1 (0:0)\nInđija - Sinđelić 3:1 (3:1)\nTSC - Metalac 1:0 (1:0)\nZlatibor - Bežanija 1:0 (1:0)\nTSC 37 26 9 2 80:27 53\nJavor 37 23 8 6 78:37 46\nInđija 37 20 7 10 57:29 39\nRadnički 37 16 11 10 42:36 35\nMetalac 37 15 12 10 51:35 33\nZlatibor 37 18 3 16 48:42 32\nBežanija 36 16 5 16 48:50 28\nSinđelić 37 11 13 13 35:43 24\nBorac - Novi Pazar 3:1 (2:0)\nŽarkovo - Budućnost 0:1 (0:1)\nTeleoptik - Sloboda 2:2 (1:1)\nTrajal - Bečej 1:0 (0:0)\nTrajal 37 15 7 15 38:40 32\nBudućnost 37 13 9 15 35:41 32\nŽarkovo 37 14 9 14 42:44 31\nBorac 37 10 9 18 34:49 27\nBečej 36 13 8 17 39:44 26\nN. Pazar 37 7 8 22 28:63 21\nTeleoptik 37 7 10 20 31:58 18\nSloboda 37 6 8 23 22:70 16\nOve srede od 17.30 na programu je četvrtfinalni meč Kupa Srbije između Radnika i Partizana u Surdulici, a sva dešavanja uživo možete pratiti na Blicsportu.\nGotovo neverovatne stvari dešavaju se u srpskom fudbalu! Širom naše zemlje klubovi igraju prijateljske mečeve u tajnosti, jer je prema i dalje važećim merama odigravanje utakmica zabranjeno.


Pružamo podršku izvozu i izvoznim uslugama\nŠvajcarski program za promociju uvoza (SIPPO) je podržan od strane Švajcarskog sekretarijata za ekonomske odnose (SECO) u okviru njihove ekonomske saradnje i razvoja.\nSIPPO ima za cilj da bolje integriše i usmeri zemlje u razvoju ka svetskoj trgovini. Iako izvozne kompanije u zemljama u kojima se nalazi SIPPO mogu imati kvalitetne proizvode koje mogu ponuditi uvoznicima na stranim tržištima – ipak se i dalje bore da pronađu načine da dopru do potencijalnih kupaca. Isto tako, postoje uvoznici na ciljnim tržištima koji traže dobavljače sa kvalitetnim proizvodima, ali nabavka istih u inostranstvu je izazovan i dugotrajan proces i zadatak.\nStoga je fokus SIPPO-a da podrži ovu „poslednju milju“ lanca snabdevanja, gde se izvoznici i uvoznici nalaze zajedno. Organizacije za poslovnu podršku (BSO) su tačka kontakta za premošćavanje ove „poslednje milje“kao i za olakšavanje pristupa tržištu i izvoza u Švajcarsku, EU i regionalna tržišta.\nDakle, SIPPO isključivo podržava BSO u zemljama SIPPO (javne ili privatne organizacije kao što su organizacije za promociju trgovine, odbori za promociju izvoza, sektorska udruženja, privredne komore, itd.) u poboljšanju njihovog portfelja usluga za kompanije spremne za izvoz u njihovim zemljama.\nKroz kompetentne lokalne SIPPO timove i u saradnji sa mrežom međunarodnih i domaćih stručnjaka, SIPPO program poboljšava učinak odabranih BSO u dve oblasti:\n1. Poboljšanje BSO aktivnosti promocije trgovine kroz razvoj kapaciteta u istraživanju tržišta, učešće na sajmovima, misije prodaje, misije kupaca i studijska putovanja.\n2. Podrška BSO u njihovom organizacionom razvoju, strateškom planiranju i pozicioniranju, upravljanju projektnim ciklusom, razmjeni znanja i kontinuiranom učenju.\nSIPPO je aktivan u 11 partnerskih zemalja i 6 sektora: riba i morski plodovi, prerađena hrana, prirodni sastojci, tehničko drvo, tekstil sa dodatnom vrednošću i održivi turizam.\nOd 2017. godine, SIPPO programe sprovodi Swisscontact, poslovno orijentisana švajcarska fondacija za međunarodnu saradnju i razvoj u partnerstvu sa BHP Brugger and Partners i Helvetas Swiss Intercooperation i sada je u fazi 2 (2021-2025).\nImajući u vidu izvozne potencijale, geografski položaj Srbije kao i spoljno trgovinske partnere , izvozne aktivnosti Srbije predstavljaju veliki značaj za srpsku ekonomiju i privredu. Sporazumi o slobodnoj trgovini sa zemljama EU,CEFTA,EFTA ali drugim zemljama poput Turske, Rusije, Amerike otvorili su srpskim izvoznicim mogućnost ulaska na nova tržišta i povećanje izvoza.\nOslanjajući se na iskustvom ustanovljenu činjenicu da povećani izvoz direktno utiče na primanja i društveni razvoj, SIPPO želi da doprinese jačanju sigurnosti u pogledu radnog mesta, stvori nova i doprinese unapređenju ekonomskog rasta u Srbiji.\nTri sektora - brojne mogućnosti za vaše organizacije koje pružaju izvozne usluge I vaše proizvode.\nU Srbiji, SIPPO pruža podršku i omogućava izvoz na nova tržišta kompanijama i organizacijama aktivnim u sledećim sektorima:\nSrbija je poznata kao zemlja bogate sirovinske baze, ali i izuzetno kvalitetnih proizvoda koji dolaze iz ovog sektora.Kupci širom sveta zahtevaju odličan kvalitet u skladu sa zahtevima tržušta. Srpske kompanij...\nProizvodnja tekstila i odeće već dugi niz godina predstavljaju glavne izvozne industrije Srbije. Pored bogate tradicije, ono što doprinosi izvoznim potencijalima ovog sektora je i sposobnost održavanja dobrih odnosa...\nDrvna industrija predstavlja jednu od najatraktivnijih industrija u Srbiji. Pored bogate tradicije, ovaj sektor u Srbiji karakteriše kvalitetan proizvod i prepoznatljivost na EU tržištima. Kupcima na inostranim tr&#...\nNaš tim – Vaš kontakt\nExport Promotion Manager Serbia\nSIPPO će sprovoditi aktivnosti u relevantnim izvoznim sektorima sa odabranim partnerskim organizacijama. Negujemo praktične i jednostavne BSO usluge za njihove kompanije koje su spremne za izvoz.\nSIPPO blisko sarađuje sa organizacijama za poslovnu podršku BSO kako bi one mogle još bolje da ispune svoj zadatak i misiju da kompanije spremne za izvoz budu osposobljene za izvoz sa fokusom na Švajcarsku i EU.\nSIPPO pokazuje kako se vrši profesionalno istraživanje tržišta, B2B povezivanje i umrežavanje, dok BSO integriše svoje usluge u nacionalne strukture za promociju izvoza. SIPPO radi sa partnerima koji su posvećeni održivoj trgovini robom i uslugama, odnosno društveno odgovornom i ekološki prihvatljivom, a u skladu sa Kodeksom ponašanja SIPPO-a.\nAkademija za unapređenje trgovine (TPA)\nTPA je uzbudljiva platforma za e-učenje koja omogućava kontinuirano sticanje i unapređenje osnove promocije izvoza, znanja o pristupu tržištu i institucionalnog razvoja. Takođe pomaže da se konsoliduje postojeće znanje kroz razmenu mišljenja sa kolegama.\nPridružite se Akademiji za promociju trgovine od sada besplatno!\nGlobalna pomoć za trgovinu\nGlobal Trade Helpdesk (GTH) je centralna internet platforma koju je razvio ITC, a koja omogućava praćenje promena u potražnji, izvoznom potencijalu, tarifama i regulatornim zahtevima na vreme. Ovo omogućava BSO da svojim kompanijama daju tačne savete zasnovane na činjenicama.\nUpravljanje znanjem i umrežavanje\nU našem digitalizovanom svetu brz i sveobuhvatan pristup stalno nadograđivanom znanju iz specifičnih izvora informacija rezultira ka tržišnim prednostima. Imate interes i benefite od velike svetske mreže SIPPO-a. Organizujemo networking događaje, konferencije i radionice.\nSIPPO pomaže BSO u razjašnjavanju njihove uloge u promociji izvoza u svom sektoru i zemlji usvajanjem strateškog i fokusiranog pristupa.\nUpravljanje projektima i učinkom\nSIPPO podržava BSO u obezbeđivanju i proceni instrumenata i metrika za ciljano merenje.\nAktivnosti pristupa tržištu\nSIPPO pomaže BSO da organizuje učešće na sajmovima i prodaje i misije kupaca, da sprovede studijska putovanja i da ih kombinuje sa posetama na licu mesta. Ove aktivnosti se odvijaju nakon pažljive analize potencijalnih ciljnih tržišta i mogućnosti pronalaženja kontakata u Švajcarskoj i Evropi za kompanije koje su spremne za izvoz.


SO Pale: Za podsticaj 102.000 KM | Palelive.com\nPočetna Novosti Aktuelnosti SO Pale: Za podsticaj 102.000 KM\nSO Pale: Za podsticaj 102.000 KM\nOdbornici Skupštine opštine Pale usvojili su danas Program usmjeravanja sredstava za podsticaj razvoja na području opštine, kojim je za ove namjene u budžetu planirano 102.000 KM, što je na istom nivou kao i prethodne godine. Predsjednik Skupštine opštine Pale Miroslav Brčkalo naveo je da su ova sredstva prvenstveno namijenjena za podsticaj poljoprivrede, prije svega, stočnog fonda.\nOn je rekao da je za razvoj stočarstva i pčelarstva planirano oko 28.000 KM, kao i sredstva namijenjena za sufinansiranje regresiranih kamata na poljoprivredne kredite i kredite za razvoj malih i srednjih preduzeća iz 2007. godine u iznosu od oko 4.000 maraka.\nOn je dodao da je za zapošljavanje i prekvalifikaciju radnika u tekstilnoj industriji, koja se nalazi u najtežoj situaciji, izdvojeno 12.000 KM.\n“Odlučili smo da pomognemo prekvalifikaciju radnika jer imamo obećanja da će na ovaj način biti zaposleno tridesetak radnika u ovoj industriji”, rekao je Brčkalo i dodao da su izdvojena i sredstva za slučaj prirodnih nepogoda i šteta.\nPrema njegovim riječima, za subvencije za otkup mlijeka planirano je oko 16.000 KM, kao i 5.000 KM za nabavku poljoprivredne mehanizacije, profesionalnih plastenika, za podizanje zasada voća i za proljetnu sjetvu.\n“Ova sredstva nisu dovoljna, ali nastojimo da izvučemo maksimum iz postojeće situacije”, rekao je Brčkalo i dodao da je cilj da ova sredstva narednih godina budu uvećana.\nOdbornik SNSD-a Bojan Pejović rekao je da su odbornici ove stranke glasali protiv programa, jer smatraju da su to nedovoljna sredstva za podsticaj poljoprivrede i razvoj malih i srednjih preduzeća.\nOn kaže da se programi podsticaja samo prepisuju iz godine u godini, a da nema novih programa koji bi na adekvatan način zadovoljili neke druge proizvođače koji po ovom programu ne mogu aplicirati za sredstva za svoju proizvodnju.\nOdbornici su na današnjoj sjednici Skupštine opštine usvojili i informacije o situaciji u oblasti zapošljavanja i o radu Stanice policije za 2012. godinu.\nPrethodni članakART simpozijum Jahorina: Izložba u okviru “Sarajevske zime”\nNaredni članakSutra konstitutivna sjednica organizacionog odbora FIS Kup-a “Jahorina 2013”


Savremena sanitetska vozila\nU razvijenim zemljama savremena sanitetska vozila moraju biti što kvalitetnija i što opremljenija savremenom dijagnostičkom i terapijskom opremom. Pored najsavremenije opreme, i „posada“ mora biti visokospecijalizovana.\nVelika Britanija poseduje sanitetska vozila visokog kvaliteta sa najsavremenijom opremom, pa lekari sa medicinskim osobljem mogu na licu mesta da, pored transporta pacijenata do bolnice, vrše dijagnostiku, lečenje i određene medicinske intervencije.\nVelške vlasti nastoje da iz hitne medicine izvuku lekare, anesteziologe, koji će praktično, na terenu, pružati stručnu lekarsku pomoć i tretman.\nVozila hitne pomoći za vanredne situacije nosiće krv i krvne produkte (kao što je plazma), ultrazvučne aparate i aparate za analizu zgrušavanja krvi, pa će biti u mogućnosti da podatke proslede u bolnicu ili kontrolnu sobu, a i u samo vozilo.\nTim za vanredne situacije biće u stanju da:\nodgovori na hitne slučajeve na licu mesta pružajući medicinsku pomoć\nstabiliše i prenese kritične pacijente iz okruga opšte bolnice u specijalizovane centre\nreaguje u vanrednim situacijama kao stručan tim\nvrši prenos (prevoz) vremenski kritičnih pacijenata\nKritični tim biće i takozvani prvi tim “letećih doktora”, jer će lekari moći da lete avionima i imaće istu opremu kao drumska vozila.\nAnđela Hjuz, izvršni direktor Vels vazduhoplovstva, navodi da je ovo veliki pomak u pružanju hitne pomoći u svetu.\nZamenik ministra zdravlja Voh Gething kaže da ovo obezbeđuje najbolju i najsigurniju negu za najkritičnije obolele pacijente u Velsu, jer i pacijenti u udaljenim i ruralnim područjima mogu da dobiju adekvatnu negu u hitnim slučajevima zahvaljujući kritičnom timu.\nZbog svega ovoga, Velška vlada treba da obezbedi 2,868 miliona funti od 2015. do 2016. godine.\nsavremena vozila hitne pomoći


EU uvodi narednih dana novu turu sankcija Belorusiji – Krstarica\nEU uvodi narednih dana novu turu sankcija Belorusiji\nTanjug 15. novembra 2021. 18:42\nBRISEL – Ministri spoljnih poslova Evropske unije postigli su danas dogovor o petoj rundi sankcija Belorusiji zbog migrantske krize na granici sa EU, posebno s Poljskom, rekao je danas šef diplomatije Evropske unije Žozep Borelj.\nMere će se odnositi na pojedince i kompanije iz Belorusije i biće finalizovane narednih dana, dodao je Borelj na onlajn konferenciji.\n„Razgovarali smo na sednici o pitanju koje je svima nama u mislima – o Belorusiji. Razmišljamo o svim opcijama nakon Lukašenkovih akcija koje nas ciljaju. Od sada će više ljudi moći da bude sankcionisano, a moći ćemo da ciljamo one koji iskorišćavaju ranjive osobe koje pokušavaju da uđu u Evropsku uniju“, kazao je Borelj.\nOn je rekao da je odgovornost „100 odsto na Belorusiji“, koja živote migranata izlaže opasnosti.\n„Granice EU nisu otvorene neograničeno. Put do EU ne vodi preko Belorusije. Ovo što radi Minsk je politički instrument, takođe je nelegalno i nehumano prema ljudima koji su zatočeni na granici (sa Poljskom), treba im pomoć. U pitanju je veštačka kriza koja za cilj ima da skrene pažnju sa unutrašnjih pitanja u Belorusiji gde se krše ljudska prava“, kazao je Borelj.


Darivali osuđene za ratne zločine i traže izmjene zakona\nSrna 06.01.2013 15:39\nBANJALUKA - Predstavnici Boračke organizacije Republike Srpske i Gradske boračke organizacije Banjaluka uručili su danas božićne poklone osumnjičenim, optuženim i osuđenim pripadnicima Vojske Republike Srpske za ratne zločine, koji su zatvoreni u Kazneno-popravnom zavodu Tunjice kod Banjaluke.\nPredsjednik Gradske boračke organizacije Banjaluka Goran Rogić rekao je da se u ovoj ustanovi nalazi 16 pripadnika Vojske Republike Srpske i da je Boračka organizacija ovim gestom htjela da pokaže da nisu zaboravljeni.\nOn je dodao da je sa zatvorenicima razgovarano o potrebi izmjene Zakona o amnestiji koji je diskriminatorski za ovu kategoriju, te Zakona o izvršenju krivičnih sankcija, s obzirom da se kazna može skratiti nakon tri petine vremena provedenog u zatvoru.\n"Mi smo kao predstavnici Boračke organizacije Republike Srpske obećali da ćemo njihovu inicijativu prenijeti gdje treba", rekao je Rogić.\nOn je naveo da zatvorenici insistiraju i za brizi o njihovim porodicama, kroz eventualno stipendiranje pojedine djece ili zapošljavanje kako te porodice ne bi bile u stanju potpune materijalne neimaštine.\nPrema njegovim riječima, među zatvorenicima se nalaze i pravosnažno osuđena lica, koja su već izdržavala kaznu na jednom mjestu, od kojih su neki prebačeni iz Haga.\nPredsjednik Odbora ratnih vojnih invalida Boračke organizacije Srpske Miko Škorić rekao je da su iskoristili priliku da saslušaju probleme zatvorenih pripadnika Vojske i da u okviru domaćih institucija pronađu rješenja.\n"Potražićemo mogućnost da se po pozitivnim evropskim konvencijama u zakone u BiH i Republici Srpskoj ugrade takve odredbe koje će im dati mogućnost da nakon polovine izdržane kazne podnesu zahtjev za oslobađanje", rekao je Škorić, dodajući da je i u okviru strukturalnog dijaloga o reformi pravosuđa vlastima BiH poručeno da se važeći zakoni moraju mijenjati.\nPokloni osuđenicima u Kuli\nNačelnik opštine Istočna Ilidža Predrag Kovač (na slici) uručio je danas prigodne poklone za 16 Srba koji su osuđeni za ratne zločine i služe kazne u Kazneno-popravnom zavodu Kula u Istočnom Sarajevu.\n"Danas, uoči najradosnijeg pravoslavnog, ali i srpskog praznika opština Istočna Ilidža odučila je da Srbi koji su osuđeni i presuđeni za ratne zločine malo svečanije proslave ovaj praznik", rekao je Kovač novinarima.\nOn je ukazao na činjenicu da u zatvorima uglavnom leže Srbi presuđeni za ratne zločine prema akonu donesenom 2003. godine za djela počinjena u periodu između 1992. i 1995. godine.\n"Kao građanin, načelnik i bivši borac Republike Srpske apelujem da se ovaj zakon promijeni da bi ljudi odgovarali prema zakonima koji su bili važeći u vrijeme kada su i počinjena ta djela, a ne po zakonu sačinjenom da bi isključivo Srbi bili jedini krivci i osuđivani za sve što se događalo od 1992. do 1995. godine", dodao je Kovač.\nCvijanovićeva uputila telegram saučešća porodicama stradalih rudara


Članovi Društva istraživača dugi niz godina nisu imali priliku da učestvuju i organizuju veliku letnju akciju u kojoj će učestvovati ceo Klub. Naime, kako su se aktivnosti a i interesovanja madih istraživača tokom decenija menjala, struktura »akcijašenja« morala je pratiti nove ambicije mladih entuzijasta, zaljubljenika u prirodu. Tematske grupe su svoj sve dubqe fokus tražile u okviru sopstvenih oblasti istraživanja a sve dalje jedna od druge. Međutim, specifična interesovanja istraživačkih grupa nisu uticala na jedinu konstantu Društva: želju za upoznavanjem novog, neispitanog, drugačijeg.\nImajući u vidu da nove prostorije Kluba omogućavaju nesmetani i nezavisni rad grupa, ta želja za upoznavanjem novog i drugačijeg pretvorila se u težnju za upoznavanjem zajedničkih interesovanja, metoda i načina rada između tematskih grupa. Poslednjih nekoliko godina na sastancima grupa se tu i tamo pominjao štab akcije, Klubske akcije, a sve u izvesnom maštanju da se jednom opet može organizovati jedna zajednička i na taj način obnoviti stara tradicija Društva.\nNevelika grupa zagrejanih za takvu ideju ubrzo je našla pristalice u svim grupama i krug zainteresovanih se širio. Početkom 2013. ideja je prestala da bude samo začetak i postepeno dobijala formu, sve više je ličila na nešto što će zaista biti realizovano. Tokom narednih meseci pripreme su išle lagano, da bi jun i jul bili pretrpani organizacijom, uklapanjem aktivnosti svih grupa u deset dana ispunjenih sadržajem koji bi mogao zainteresovati svakog člana Društva.\nOve godine odabrano je da akcija bude održana u selu Krnjača, na teritoriji opštine Priboj, tromeđa Srbije, Crne Gore i Bosne i Hercegovine, nadmorska visini od oko 1000 m. Ova lokacija pružila je učesnicima akcije izazov za nova istraživanja. Bogat predeo omogućavao je članovima Društva i gostujućim učesnicima sjajnu priliku da na novom terenu usavršavaju svoje veštine i prenose interesovanja drugim. Spleolozi i penjači uspeli su da posvete neverovatnu energiju i strpljenje objašnjavanju i demonstriranju svojih terenskih aktivnosti svakodnevnim gostima. Pored pažnje koju su pružili drugim članovima Društva, uspeli su i da ostvare svoje planove i ispitaju teren za moguća buduća istraživanja.\nČlanovi Ishrane u prirodi, pored svakodnevnih mini obuka ostalih članova i nekoliko fantastičnih ručkova, koji su možda poslužili da se veliki broj članova, bar privremeno, prikloni njihovim aktivnostima, realizovali su dvodnevni eksperiment preživljavanja u prirodu o čemu će pisati detaljan izveštaj koji bi mogao poslužiti kao svojevrstan priručnik.\nAstronomi su, kao i uvek uspeli da zaobiđu relativno nezgodne vremenske prilike posvetivši se predavanjima kojima su prisustvovali i ostali članovi, kao i beleženju aktivnosti Sunca. Takođe, iskoristili su priliku i da nauče štošta o radu ostalih grupa i približe aktivnosti Društva novim članovima.\nGrupa za društvena istraživanja, koja još uvek razvija svoje planove i interesovanja, takođe je akciju iskoristila za posmatranje sistema rada i isprobavanje različitih aktivnosti radi formiranja konkretnog plana za budući rad.\nTrinaestodnevni boravak na terenu urodio je plodom. Tri dana konačarenja i deset dana efektivnog akcijašenja uspeli su da svih četrdesetak učesnika opčine i zainteresuju za sličan poduhvat ledeće godine. Grupni polazak je bio 16. a povratak 26. jula. Ispraćeni su i dočekani, kao i uvek, grupom onih koji nisu uspeli da uklope akciju u svoje obaveze uz očiglednu želju da se ostali sjajno provedu, ali iz vidno razočarenje sbog sopstvenog neučešća.\nZa sledeću godinu planirano je daleko ranije određivanje datuma akcije, te će najverovatnije i broj učesnika biti dupliran.\nOva akcija nikako ne bi uspela bez podrške Grada Valjeva kroz projekat Istraživačko leto, takođe i Vapeka, Vodovoda Valjevo, stečajne agencije Miodrag Ćosić, agencije Balkanik i turističke organizacije Priboj.\nIpak, sama akcija zavisila je ponajviše od konačara i njihove posvećenosti. Njihova zadivljujuća sposobnost organizacije zajedno sa energijom svih učesnika i podrškom prijatelja Društva, učinili su da ovo bude akcija koja će motivisati članove da i sledeće godine organizuju nešto slično.


Srpski kvartet odleteo za Južnu Afriku na SP - Bajsologija\nSrpski kvartet odleteo za Južnu Afriku na SP\nReprezentacija, Takmičenja / 23.08.2013\nNajbolja srpska biciklistkinja u planinskom biciklizmu članca BK Novi Sad Jovana Crnogorc (žene, do 23 godine), juniorka CCN Metalca Jelena Erić i junior Jednote iz Šida Aleksanadar Roman sa selektorom Srbije Nemenjom Vajsom odleteli su u Južnu Afriku gde će se od 26. avgusta do 1. septembra održati Prvenstvo sveta u planinskom biciklizmu.\nDomaćin je grad Marizburg koji se nalazi na sat vožnje kolima od Durbana, a do ovog grada srpski kvartet će leteti preko Dohe i Johanezburga skoro ceo dan!\n– Pripreme smo dobro sproveli na Goču – kaže Nemanja Vajs.- U Južnoj Africi nema vremenske razlike u odnosu na Srbiju ali idemo malo ranije da se odmore od dugačkog puta, jer stižemo u petak kasno po podne. Hotel je na oko pet kilometra od staze, tako da ćemo već u subotu moći da je obiđemo. Gledali smo video snimke sa staze u toku kampa na Goču, vizuelno upoznali su je do tančina, ali je važno i da je osete pod točkovima da bi se stekao kompletan utisak.\nDa li je tačno da je proglašena za najtežu stazu na svetu?\n– Tačno je i mislim da su oni koji su je ocenjivali u prvu. Ima devet sekcija u kojima usponi nisu problem, ali su zato deonice sa spustom, kako biciklisti kažu „da padaš na glavu“. Ima dosta kamenja, napravljena su i dva dela sa balvanima, sve u svemu – izuzetan izazov!\nUz članove porodica, bicikliste je ispratio sa zbornog mesta u Biciklističkom klubu Partizan i predsednik BS Srbije Branko Banović:\n– Poslali smo na Šampionat sveta takmičarke i takmičarke koji mogu da nas časno predstavljaju. Želim im mnogo sreće, ona je u sportu veoma važna. Zahvaljujem se još jednom Ministarstvu omladine i sporta Srbije bez čije podrške ne bismo mogli da realizujem naš program u kome ima i ovako finansijski zahtevnih takmičenja.\nU četvrtak 29. avgusta strtovaće od 9,30 Jelena Erić ( prijavljeno je 39 juniorki iz 24 nacije), a od 11,30 Aleksndar Roman (prijavljeno je 97 juniora iz 34 zemlje). Jovana Crnograc na stazu izlazi u petak 30. avgusta od 13 časova. Prijavljeno je 39 takmičarki do 23 godine iz 26 nacija.\nOve godine Jovana Crnogorac je na EŠ u Bernu osvojila sjajno 14. mesto, Jelena Erić je bila 17. juniorka a Aleksandar Roman 62. junior.\nProšle godine na Šampionatu sveta u planinskom biciklizmu u Austriji, Jovana Crnogorac je bila sjajna 14. u trci za biciklistikinje do 23 godine. U eliti, Bojan Đurđić je bio 73. a Ivan Jovanović 77. U konkurenciji vozača do 23 godine Marko Popović je završio na 83. mestu. Junior Slobodan Stanković je bio 99. mestu. U disciplini eliminator Aleksa Marić je bio 94.\nNa svetskoj rang listi za žene Jovana Crnogorac je 27. sa 601 bodom. Švajcarkinja Nef (20 godina), Ukrajinka Belomojna (21 godina) i Jovana Crnogorac (21 godina) su najmlađe u prvih 30.


Od kada se zna za pozitivne efekte primene probiotika na zdravlje ljudi? - Pitaj lekara\nOd kada se zna za pozitivne efekte primene probiotika na zdravlje ljudi?\nNaslovna/ Zdrav stomak/Dijareja (Proliv)/Od kada se zna za pozitivne efekte primene probiotika na zdravlje ljudi?\nDijareja (Proliv), Iritabilni kolon (Nervozna creva), Zdrav stomak\tPitaj Lekara 3 године 2019-01-25T10:23:24+00:00 2019-01-25T10:23:24+00:00\t1 Odgovor 563 pregleda 0\n2019-01-25T10:23:37+00:00\t25 јануара, 2019 u 10:23 am\nIlja Iljič Mečnikov (1845–1916) bio je ruski biolog i dobitnik Nobelove nagrade, a proučavao je rad imunog sistema. Za razliku od tadašnjeg mišljenja da su crevni mikroorganizmi štetni i da ih sve treba ukloniti iz organizma, Mečnikov je bio uveren da se crevne smetnje mogu rešiti pravilnom ishranom. Savetovao izbegavanje konzumiranja alkohola i teške hrane, a istovremeno je insistirao na pijenju kiselog mleka ili jogurta, jer su u njima prisutne i probiotske bakterije. Mečnikov je dakle bio jedan od prvih naučnika koji je preporučio upotrebu probiotika za održavanje zdravih creva.


Italijanski mediji: Posetite Srbiju, upoznajte je i pritom primite vakcinu – koju god želite - 05.04.2021, Sputnik Srbija\nMediji u Italiji objavili su u nedelju vest o tome kako je, za razliku od te zemlje gde se vakcinacija obavlja u "ritmu puža" i gde je nemoguće odabrati vakcinu... 05.04.2021, Sputnik Srbija\npolitika, vesti, sputnjik ve (sputnik v), italija, srbija\n12:22 05.04.2021 (Osveženo: 12:49 21.09.2021)\n© Sputnik / Lola ĐorđevićLepo vreme izmamilo Beograđane na ulice\nMediji u Italiji objavili su u nedelju vest o tome kako je, za razliku od te zemlje gde se vakcinacija obavlja u "ritmu puža" i gde je nemoguće odabrati vakcinu, Srbija omogućila i stranim državljanima bez stalnog boravka u zemlji da se vakcinišu i nakon toga vrate u svoju zemlju.\nDnevni list Korijere dela Sera je, sa naslovom "Imunizacija od Milana do Srbije i nazad, Beograd dozvoljava svima da se vakcinišu", objavio tekst u kome je izneo iskustvo menadžera Simonea Avogardija koji je u martu bio u Srbiji, vakcinisao se i vratio u Italiju.\nList ističe da je u Beogradu i u ostalim delovima Srbije, ne samo moguće vakcinisati se, već i odabrati vakcinu upravo kako je to učinio menadžer Avogardi.\n24 Mart, 14:45\nOn je odabrao vakcinu "Fajzer" i već se i revakcinisao. U intervjuu je izjavio da sada poseduje sertifikat na tri jezika sa kju-ar kodom koji, kada se otvori mobilni telefon, važi kao pasoš koji mu garantuje mogućnost putovanja.\nKako prenosi RTS, italijanski mediji to nazivaju nekom vrstom novog zdravstvenog turizma: "Dođite u Srbiju, upoznajte je, i posetite, a pritom se i vakcinišite kojom god vakcinom želite".\nNaglašavaju da su u Srbiji prisutne "Fajzerova" i "Astra-Zenekina" vakcina, zatim "Moderna", kao i "Sputnjik Ve", te kineska vakcina "Sinofarm".\nMediji kažu da Srbija na taj, način dobija velike poene i pokazuje svetu jednu drugačiju sliku zemlje u kojoj je, u odnosu na Italiju u kojoj vlada potpuni haos što se vakcinacije tiče te još uvek nisu imunizovani ni oni koji imaju više od 80 godina i gde građanima daju vakcine "kap po kap", moguće vakcinisati ne samo vlastite građane već i sve strance koji to žele.\nDovoljno je otići na sajt italijanske ambasade, gde je sve objašnjeno i gde postoji link na srpskom jeziku, gde je moguće prijaviti se za vakcinaciju i izabrati vakcinu ili čak više njih.\nSa rezervisanim terminom u džepu, svaki građanin Italije, ali i drugih zemalja, može da se uputi ka Srbiji, poseti Beograd ili ostale delove zemlje, vakciniše se i vrati kući.\nPomoć zemljama u regionu\nMoguće je pročitati, osim naslova tipa "Turizam vakcina" i "Srbija, zemlja koja ima više vakcina nego stanovnika".\nPost piše kako Srbija već duže vreme vakciniše i pomaže zemljama iz regiona koje nisu ni blizu ovoj zemlji po vakcinaciji i čiji stanovnici masovno odlaze u Srbiju ne bi li se vakcinisali.\nOni prenose da mnogi smatraju da je to odličan potez predsednika Vučića ne bi li došao do to toga da Srbija postane zemlja lider u regionu, drugi prenose intervju koji je dao novinama Fajnenšel tajms gde je izjavio da Srbija ne može biti na sigurnom dok i zemlje oko nje nisu, dok mnogi prenose njegove reči za srpske medije gde je, po njihovom pisanju, izjavio da Srbija ima veliki broj doza "Astra-Zenekine" vakcine kojima ističe rok, pa želi da ih iskoristi.\n"Prva zemlja koja je omogućila da se besplatno vakcinišu i migranti"\nBrzo, efikasno i korisno. Srbija je, pišu mediji, i prva zemlja koja je omogućila da se vakcinišu i imigranti potpuno besplatno.\nDok u Norveškoj, Turskoj i Austriji turističke agencije organizuju odlazak u Rusiju radi vakcinacije, u Srbiji je to organizovala direktno vlada. Danas je Srbija prva evropska zemlja sa najvećim brojem vakcinisanih u odnosu na broj stanovnika.\nZa samo tri meseca Srbija je uspela da vakciniše 15,6 odsto stanovnika. To je mnogo više i od Velike Britanije koja je vakcinisala 7,7 odsto, a o Italiji i da ne govorimo, navode italijanski mediji.


Tmurne globalne ekonomske prognoze za 2016. - 30.12.2015, Sputnik Srbija\nRast globalne ekonomije će naredne godine biti razočaravajući, piše direktorka Međunarodnog monetarnog fonda Kristin Lagard u gostujućem autorskom tekstu za... 30.12.2015, Sputnik Srbija\ntmurne - za koga, g-đo zelenaškinjo?\n12:33 30.12.2015 (Osveženo: 12:37 30.12.2015)\nRast globalne ekonomije će naredne godine biti razočaravajući, piše direktorka Međunarodnog monetarnog fonda Kristin Lagard u gostujućem autorskom tekstu za nemački list „Handelsblat“.\nPerspektive rasta kamatnih stopa u SAD i ekonomsko usporavanje Kine, kako navodi Lagardova, doprineli su stvaranju neizvesnosti i povećanju rizika od ekonomskih poteškoća širom sveta, prenosi britanska agencija Rojters.\n26 Avgust 2015, 21:40\nPored toga, rast globalne trgovine je značajno usporio, pad cena sirovina predstavlja veliki problem za ekonomije koje se oslanjaju na njih, dok je finansijski sektor u mnogim zemljama i dalje isuviše slab, a finansijski rizici rastu na tržištima u razvoju, ocenjuje ona.\n„Sve to govori da će rast globalne ekonomije biti razočaravajući i neujednačen u 2016. godini“, piše Lagardova, dodajući da niska produktivnost, ubrzano starenje stanovništva i posledice globalne finansijske krize koče privredni rast.\nPočetak normalizacije monetarne politike u SAD i zaokret Kine ka modelu rasta zasnovanom na potrošnji predstavljaju „potrebne i zdrave promene“, ali je neophodno da one budu sprovedene što efikasnije, smatra šefica MMF–a.\nUprava federalni rezervi SAD ranije je ovog meseca podigla kamatne stope prvi put u poslednjih deset godina i stavila je do znanja da je to početak „postepenog“ ciklusa pooštravanja monetarne politike.\n„Mogući su potencijalni efekti prelivanja krize, jer su perspektive podizanja kamatnih stopa već doprinele skoku troškova finansiranja pojedinih dužnika, uključujući tržišta u razvoju“, piše Lagardova.\nPrimećujući da su visoko razvijene ekonomije bolje pripremljene za više kamatne stope nego što je to bio slučaj u prošlosti, ona je, ipak, izrazila zabrinutost u pogledu njihove sposobnosti da apsorbuju šokove.\nLagardova je upozorila i da bi rastuće kamatne stope u SAD i jak dolar mogli dovesti do bankrota kompanija na osnovu njihovih plaćanja, što bi se moglo preliti i na banke i države, prenosi Rojters.\n30 Decembar 2015, 14:42


» Beogradski studenti o prvoj godini Hrvatske u EU sa profesorom Dejanom Jovićem, savetnikom predsednika Josipovića\nJović, koji je gost Beogradskog bezbednosnog foruma, govorio je o prvoj godini Hrvatske u Evropskoj uniji.\n“U Hrvatskoj se nije puno toga promenilo od trenutka pristupanja EU”, rekao je Jović.\nDileme i strahovi koje je Hrvatska imala u periodu pristupanja – od straha građana da će se zbog primene novih mera živeti lošije do bojazni od gubitka suvereniteta, razlozi su što pre ulaska u EU u zemlji nije bilo preterane EU euforije, ali ni skepticizma. Više se radilo o EU ravnodušnosti, smatra Jović, ističući da je preovlađivao utisak da proces integracija nije toliko zavisio od same Hrvatske koliko od volje Brisela.\nMeđutim, dodaje Jović, razlog zašto su čak i nacionalisti prihvatili put ka EU je, suprotno od bojazni šire javnosti, upravo povećanje suverenosti. “Pojavio se osećaj da onda kada uđemo u EU neće više biti politike uslovljavanja”\nPo njemu, za EU je važno da realističnije posmatra zapadni Balkan i da se proširi iz geostrateških razloga.\nOsvrćući se na evropsku perspektivu zemalja zapadnog Balkana i podeljene Bosne i Hercegovine, Jović se zapitao ‘ako je EU u članstvo primila Kipar, koji je podeljeniji od Bosne, zašto ne bi primila i Bosnu’. Bosna, kao ni zapadni Balkan, verovatno nikad neće i ne mogu biti, recimo, Finska, ali ih treba prihvatiti u okvirima realpolitike i shvatiti da je i članstvo “problematične” regije, koja nije rešila svoje problem, bolje od politike čekanja.\n“Jednačina je tu vrlo jednostavna: ako se EU ne proširi na područje zapadnog Balkana, svoj će interes u regiji proširiti druge države ili geopolitički interesi”, zaključio je Jović.


RTCG - Radio Televizija Crne Gore - Nacionalni javni servis :: Region :: Osujetili ilegalan prelazak 600 migranata\nCARINICI U SRBIJI 11. 05. 2019. 09:42 >> 10:03 0\nCARINICI U SRBIJI\nOsujetili ilegalan prelazak 600 migranata\nPokušaji migranata da se u tovarima kamiona ilegalno prebace preko granice ne jenjavaju. Od početka godine u tom pokušaju u Srbiji je osujećeno gotovo 600 osoba, a samo tokom maja mjeseca bilo je više od 40 slučajeva, saopštila je Uprava carina Srbije.\nCarinicima na graničnim prelazima koji su na putu ka Zapadnoj Evropi susret sa "slijepim putnicima" gotovo je svakodnevica, a posljednji slučaj zabilježen je na prelazu Šid 10. maja, kada je u kamionu srpskih registracija sa tovarom ambalaže upućenim ka Hrvatskoj otkriveno šest Avganistanaca.\nJoš šest "slijepih putnika" iz Avganistana i Pakistana otkriveno je i 1. maja u tovaru staklenih tegli namijenjenom slovenačkom tržištu, a njihovo prisustvo carinicima na prelazu Šid odala je presječena pa nanovo zalijepljena sajla.\nIlegalni putnici preko Horgoša su 7. maja pronađeni u čak tri kamiona, dok je prelazu Batrovci 8. maja skener uređajem detektovao migrante u tovaru kamiona turskih tablica koji je prevozio elektroopremu iz Turske ka Njemačkoj.\nRiječ je o četvorici Avganistanaca koji su se sakrili u prikolici.


Oland sjutra u posjeti Maliju\nFrancuski predsjednik Fransoa Oland sjutra će otputovati u posjetu Maliju, gdje francuska vojska već tri sedmice učestvuje u operaciji protiv islamista, saopšteno je u Parizu.\nOland će se u glavnom gradu - Bamaku sastati sa privremenim predsjednikom Diokundom Traoreom, saopštila je njegova kancelarija.\nFrancuski predsjednik posjetiće i Timbuktu, grad na sjeveru Malija, odakle su francuska i malijska vojska nedavno potisnule islamiste.\nSa Olandom će putovati i ministri - odbrane, vanjskih poslova i razvoja, navodi se u saopštenju, u kojem nema više detalja.\nList "Parisienne" izvijestio je na svom web sajtu da će Oland otputovati u Mali već večeras. Francuska je vojno intervenisala u Maliju nakon što su islamisti prošlog mjeseca krenuli u pohod sa sjevernog na južni dio zemlje.


Konferencija „Move.Link.Engage“ – biznis i civilni sektor zajednički za rešavanje nezaposlenosti mladih | Pirot Info\nNaslovna VESTI Južne vesti Konferencija „Move.Link.Engage“ – biznis i civilni sektor zajednički za rešavanje nezaposlenosti mladih\nKonferencija „Move.Link.Engage“ – biznis i civilni sektor zajednički za rešavanje nezaposlenosti mladih\nSaradnjom između biznis i civilnog sektora mogu se rešiti ključni izazovi sa kojima se susreću zemlje Zapadnog Balkana: nezaposlenost mladih, nedostatak preduzetničkih inicijativa i razvoj socijalnog preduzetništva, zaključak je sesije poslednjeg dana konferencije Move.Link.Engage, održane preko Zoom-a, a u organizaciji Beogradske otvorene škole.\nPodaci Svetske banke sa početka godine ukazuju na rekordno nisku nezaposlesnost na Zapadnom Balkanu, ali pandemija i kriza uticaće na zaposlenost, posebno kod najranjivih grupa, poput mladih. Tako se na konferenciji govorilo o tome kako minimizirati posledice krize, koji su odgovori civilnog društva u regionu, mogu li programi poput „Garancija za mlade“ uticati na rešavanje ključnih problema po pitanju zapošljavanja.\nGovorili su projektni menadžer za zapošljavanje i socijalna pitanja Regionalnog saveta za saradnju Nand Šanija, direktor programa u Regionalnoj kancelariji za saradnju mladih Jan Zlatan Kulenović, projektna menadžerka organizacije SOS Pulse Maja Marković i programska menadžerka asocijacije Beyond Barriers Irena Topali.\nMarković je naročito istakla neophodnost zakonodavnog regulisanja oblasti socijalnog preduzetništva. Iako su razmene trenutno onemogućene, Kulenović je rekao kako je ovo prilika za razvijanje novih mogućnosti za mlade kako bi razvili veštine neophodne za izmenjeno tržište rada. Međutim, Topalli je dodala da je potrebno raditi i sa mladima koji nemaju pristup internetu i drugim resursima u vezi sa digitalnim razvojem. U tom smislu, civilni sektor je medijator između donosioca odluka i mladih – navode u BOŠ-u.\nU okviru inicijative WeB4YES tokom poslednje tri godine objavljeno je više predloga na temu zapošljivosti mladih, osnovani su nacionalni formi, a razvijena je i istoimena platforma preko koje se mladi mogu upoznati sa mogućnostima za razmenu.\nNa poslednjem panelu tema je bila energetska tranzicija, a više detalja o konferenciji pogledajte ovde.\nPrethodni tekstSkupoceni viski „kamufliran“ garderobom\nSledeći tekstZZJZ Pirot: Novih 8 uzoraka negativno na COVID 19


Putinova opozicija sprema konferenciju u Moskvi - Klix.ba\nSvijet Putinova opozicija sprema konferenciju u Moskvi\nPutinova opozicija sprema konferenciju u Moskvi\n13.6.2006. u 14:43\nOpozicija Vladimira Putina, branitelji ljudskih prava i političari, najavili su u utorak da će u Moskvi sazvati konferenciju 11. i 12. jula da pokažu grupi G-8 Rusiju "drugačiju" od one koju će šefovi država i vlada vidjeti na njihovom samitu u Sankt Peterburgu.\n"Sazivamo konferenciju da naša zemlja i cijeli svijet mogu vidjeti jednu drugačiju Rusiju, onu pravu", navodi se u saopćenju organizatora foruma pod nazivom "Drugačija Rusija", bivšega svjetskog šahovskog šampiona Garija Kasparova, lidera Ujedinjenog građanskog fronta i predsjednice moskovskog ogranka "Helsinške grupe" Ljudmile Aleksejeve.\n"Želimo da iskoristimo veću zaintersiranost lidera G-8 za našu zemlju", navode organizarori u saopćenju.\nOko 350 ruskih i stranih političara i branitelja ljudskih prava sastat će se u hotelu Renesansa u Moskvi da razgovaraju o novom ruskom zakonu o nevladinim organizacijama koji treba da omogući kontroliranje njihovog financiranja, o "sputavanju slobode govora" i o "žrtavama političkih represalija".\nprije 20h 11m 54\nprije 15h 52m 31\nprije 10h 47m 70\nprije 23h 10m 35


Kenet Smit: Srpski navijači su krivi za incident u Đenovi | SerbianForum\nKenet Smit: Srpski navijači su krivi za incident u Đenovi\nOficir za bezbednost utakmice rekao\nOficir za bezbednost Komisije za stadione i bezbednost Evropske fudbalske unije (UEFA) Kenet Smit izjavio je da su srpski navijači glavni krivci za incident u Đenovi, zbog kojeg je 12. oktobra prošle godine prekinuta utakmica između reprezentacija Italije i Srbije u okviru klvalifikacija za Evropsko prvenstvo 2012.\n“To je bio primer veoma ozbiljnog slučaja nasilja u sportu. Bilo je potrebno angažovati više od 1.000 policajaca kako bi se obezbedio meč. Utakmica je posle šest minuta prekinuta, a reprzentacija Srbije je kažnjena”, rekao je Smit na seminaru “Za sport bez nasilja”, koji se održava na Kosmaju.\nOn je dodao da je ove sezone na polovini od 20 mečeva Partizana, Crvene zvezde, Vojvodine i Rada u Evopi bilo incidenata i da su uvek naši navijači bili krivci.\n“Svi klubovi su eliminsani u ranoj fazi takmičenja i sigurno bi imali mnogo veći broj nasliničkog ponašanja na stadionima da niste tako rano ispali”, rekao je Smit.\nKako je istakao, publika neće dolaziti na stadione ukoliko se oseća nesigurno, potvrdivši da se UEFA pridržava načela koja doprinose bezbednosti za sve učesnike u fudbalu.\n“Možete imati fantastične i savremene sportske objekte, ali bitno je da imate upravljačku strukturu i kvalifikovane ljude. Navijači moraju da steknu poverenje u privatno obezbeđenje, koje sve češće menja ili dopunjuje policiju na stadionima”.\nPrema rečima sluzbenika UEFA, navijači ne smeju biti zapostavljeni i moraju biti konsultovani oko organizacije utakmica.\nJedan od načina da se navijači “pripitome” je da im se omogući učešće u vlasničkoj strukturi kluba, izjavio je ekspert iz oblasti sportskog nasilja Robin Vilson.\n“Vlasnik kluba ne sme da ima više od 51 odsto deonica, kao što je to slučaj u Čelsiju gde je Roman Abramovič apsolutni vladar. To je nemoguće u Nemačkoj, jer na taj način navijači se otudjuju od voljenog kluba”, rekao je Vilson.\nOn je dodao da se nasilje u sportu češće javlja u onim društvima u kojima demokratija nema tradiciju.\n“Nasilje u sportu je složena društvena pojava i potrebna je sveobuhvatna akcija u rešavnju tog probelma. U odnosu na osamdesete napravljen je veliki napedak, mada ne mogu to da kažem za Italiju, čiji stadioni nisu na zahtevnom nivou”, zaključio je Vilson.\nSeminar “Za sport bez nasilja” nastavlja se sutra u hotelu “Babe” na Kosmaju, gde će između ostalih govoriti načelnik Odeljenja za praćenje i sprečavanje nasilja na sportskim priredbama Aleksandar Gargenta, zamenica Republičkog javnog tužilaštva Gordana Janićijević, komesar za bezbednost Fudbalskog saveza Srbije i mnogi drugi.


Dejan Rambo Petković se vratio u Niš i to u Real\nDejan Rambo Petković, jedan od najboljih srpskih fudbalera svih vremena, u 49. godini se vratio najvećoj ljubavi i zaigrao za ekipu Reala iz Niša.\nPetković se 26 godina pošto je napustio Srbiju, prelaskom iz Crvene zvezde u Real Madrid, vratio na srpske terene i u svoj zavičaj.Uoči početka sezone Petković je dogovorio angažman sa ekipom Reala iz Niša koja se takmiči u šestom rangu takmičenja srpskog fudbala.Petković je poneo dres ekipe iz niškog naselja Donja Vrežina i postigao je jedan pogodak u pobedi nad Supovcem od 4:2.\n© Foto : Skrinšot / Jutjub / Nebojša PetrovićDejan Rambo Petković\n© Foto : Skrinšot / Jutjub / Nebojša Petrović\nPetković se 26 godina pošto je napustio Srbiju, prelaskom iz Crvene zvezde u Real Madrid, vratio na srpske terene i u svoj zavičaj.\nUoči početka sezone Petković je dogovorio angažman sa ekipom Reala iz Niša koja se takmiči u šestom rangu takmičenja srpskog fudbala.\nPetković je poneo dres ekipe iz niškog naselja Donja Vrežina i postigao je jedan pogodak u pobedi nad Supovcem od 4:2.